
转诪讬讚 讻讛 注"讘



讟拽住讟 讛讚祝



诪转谞讬' 讘砖诇砖讛 诪拽讜诪讜转 讛讻讛谞讬诐 砖讜诪专讬诐 讘讘讬转 讛诪拽讚砖 讘讬转 讗讘讟讬谞住 讘讬转 讛谞讬爪讜抓 讘讬转 讛诪讜拽讚 讘讘讬转 讗讘讟讬谞住 讜讘讘讬转 讛谞讬爪讜抓 讛讬讜 注诇讬讜转 讛专讜讘讬诐 砖讜诪专讬诐 砖诐 讘讬转 讛诪讜拽讚 讻讬驻讛 讜讘讬转 讛讙讚讜诇 讛讬讛 诪讜拽祝 专讜讘讚讬谉 砖诇 讗讘谉 讝拽谞讬 讘讬转 讗讘 讬砖谞讬诐 砖诐 讜诪驻转讞讜转 讛注讝专讛 讘讬讚诐 驻专讞讬 讻讛讜谞讛 讗讬砖 讻住转讜 讘讗专抓 诇讗 讛讬讜 讬砖谞讬诐 讘讘讙讚讬 拽讚砖 讗诇讗 讛讬讜 驻讜砖讟讬谉 讜诪谞讬讞讬谉 讗讜转谉 转讞转 专讗砖讬讛诐 讜诪转讻住讬谉 讘讻住讜转 注爪诪谉 讗讬专注 拽专讬 诇讗讞讚 诪讛谉 讬讜爪讗 讜讛讜诇讱 诇讜




专砖"讬



诪转谞讬' 讘砖诇砖讛 诪拽讜诪讜转. 诪砖讜诐 讚讘注讬 诇讗讜专讜讬讬 讘诪注砖讛 讚转诪讬讚 注讘讜讚转 讻讛谞讬诐 谞拽讟 转讞诇讛 砖诪讬专转谉 讜诪拽讜诐 砖讻讬讘转谉 注讚 砖讛讜讗 诪住讚专 讻诇 讛住讚专 砖讘转讞诇讛 讟讜讘诇讬谉 讜讻讜' 讻讗砖专 讛讜讗 诪住讜讚专 讘诪砖谞讛 讜讘讙诪' 谞驻拽讗 诇谉 诪拽专讗 讚讘讬转 讛诪拽讚砖 爪专讬讱 砖讬诪讜专 讚讗讬 诇讗 谞驻拽讗 诇谉 诪拽专讗 讛讜讛 讗诪讬谞讗 讚诇讗 爪专讬讻讬 砖讜诪专讬诐 讚讗讬谉 注谞讬讜转 讘诪拽讜诐 注砖讬专讜转 讜讗讬 讙谞讘讬 讻诇讬 讛诪拽讚砖 拽谞讜 讗讞专讬诐 讜注讜讚 讚讛讜讛 讗诪讬谞讗 讚讘讞讚 砖讜诪专 住讙讬. 讜诪拽讜诐 砖诪讬专转谉 讛讬讗 讘讘讬转 讗讘讟讬谞住 讜讘讘讬转 讛谞讬爪讜抓 讜讘讘讬转 讛诪讜拽讚: 讛讻讬 讙专住讬谞谉 讘讘讬转 讗讘讟讬谞住 讜讘讘讬转 讛谞讬爪讜抓 讛讬讜 注诇讬讜转. 讘讬转 讗讘讟讬谞住 讛讬讗 诇砖讻转 诪驻讟诪讬 讛拽讟讜专转 讻讚转谞谉 讘驻''拽 讚讬讜诪讗 (讚祝 讬讞:) 讛讜诇讬讻讜讛讜 诇注诇讬讬转 讘讬转 讗讘讟讬谞住 讙讘讬 讻讛谉 讙讚讜诇 诇诇诪讚讜 诇砖诐 讛诇讻讜转 讞驻讬谞讛 砖讛讬讗 讗讞转 诪注讘讜讚讜转 拽砖讜转 砖讘诪拽讚砖 讻讚诪驻专砖 讘讬讜诪讗 (讚祝 诪讟:) 讜诇驻讬 砖讛讬讜 讗讜诪谞讬谉 注诇 诪注砖讛 讛拽讟专转 谞拽专讗转 注诇 砖诪诐 讜诪住驻拽讗 诇谉 讘讬讜诪讗 讘诪拽讜诐 注诇讬讬转 讘讬转 讗讘讟讬谞住 讛讬讻谉 讛讬讗 讚讗诪专讬谞谉 讘驻''拽 讚讬讜诪讗 (讚祝 讬讟.) 砖转讬 诇砖讻讜转 讛讬讜 诇讻讛谉 讙讚讜诇 诇砖讻转 驻专讛讚专讬谉 讜诇砖讻转 讘讬转 讗讘讟讬谞住 讗讞转 讘爪驻讜谉 讜讗讞转 讘讚专讜诐 讜诇讗 讬讚注谞讗 讗讬 诇砖讻转 驻专讛讚专讬谉 讘爪驻讜谉 讜诇砖讻转 讘讬转 讗讘讟讬谞住 讘讚专讜诐 讗讜 诇砖讻转 讘讬转 讗讘讟讬谞住 讘爪驻讜谉 讜诇砖讻转 驻专讛讚专讬谉 讘讚专讜诐 讜砖诐 讛讬讛 讻讛谉 讙讚讜诇 讬砖谉 讜讘讬讜诪讗 (讚祝 讞:) 诪驻专砖 诇诪讛 谞拽专讗 讻谉: 讘讬转 讛谞讬爪讜抓. 诇讗 砖诪注转讬 讘讜 讟注诐 诇诪讛 谞拽专讗 讻谉: 讛讬讜 注诇讬讜转. 诇砖诪讬专转 讻讛谞讬诐 爪专讬讱 注诇讬讜转 诪拽讜诐 讙讘讜讛 讻讚谞驻拽讗 诇谉 讘讙诪专讗 讜讬诇讜讜 注诇讬讱 讜讬砖专转讜讱 讜讙讝讬专转 讛讻转讜讘 讛讬讗 讜砖诪讬专转 诇讜讬诐 诇讗 讛讬转讛 讗诇讗 诇诪讟讛 讗爪诇 讛砖注专讬诐 讜诇讻讱 拽专讬 诇讬讛 讛驻住讜拽 诇诇讜讬诐 砖讜注专讬诐 讘诪拽专讗 诇驻讬 砖诇讗 讛讬转讛 砖诪讬专转谉 讗诇讗 讗爪诇 讛砖注专 讜讛讻讛谞讬诐 讛讬讜 砖讜诪专讬谉 讗讜转讜 讘注诇讬讜转 注诇 诪拽讜诐 讙讘讜讛 讻讚专讱 砖讜诪专讬 注讬专 讜讻诇 砖讜诪专讬 注讬专 讘讬谉 讘讬讜诐 讘讬谉 讘诇讬诇讛 诇讗 讛讬讜 讬砖谞讬诐. 讜注砖专讬诐 讜讗专讘注讛 砖讜诪专讬诐 讘注砖专讬诐 讜讗专讘注讛 诪拽讜诪讜转 谞驻拽讗 诇谉 讘讙诪' 砖爪专讬讱 诇讘讬转 讛诪拽讚砖 砖讛讬讜 砖讜诪专讬诐 讬讜诐 讜诇讬诇讛 砖诇砖讛 讘讻讛谞讬诐 讜注砖专讬诐 讜讗讞讚 讘诇讜讬诐 讜讗驻讬诇讜 讛讬讜 讗讜转谉 注诇讬讜转 讘谞讜讬讜转 诪拽爪转谉 讘注讝专讛 讬讻讜诇讬诐 讻讛谞讬诐 诇讬砖讘 砖诐 讻砖讛讬讜 注讬讬驻讬诐 讚讙讙讬谉 讜注诇讬讜转 诇讗 谞转拽讚砖讜 讻讚讗诪专讬谞谉 讘驻住讞讬诐 (讚祝 驻讛:) 讜讘注讝专讛 讗讬谉 讗讚诐 讬讻讜诇 诇讬砖讘 讚讗讬谉 讬砖讬讘讛 讘注讝专讛 讗诇讗 诇诪诇讻讬 讘讬转 讚讜讚: 讜讛专讜讘讬谉 砖讜诪专讬谉 砖诐. 专讜讘讬谉 拽专讬 讻讛谞讬诐 砖诇讗 讛讙讬注讜 注讚讬讬谉 诇注砖讜转 注讘讜讚讛 讻讙讜谉 驻讞讜转讬诐 诪讬''讙 砖谞讛 讻诪讜 (砖诪讜讗诇 讗 讘) 讜讬讙讚诇 讛谞注专 [讜诪转专讙诪讬谞谉] 讜专讘讗 专讘讬讗 讜诇驻讬 砖注讚讬讬谉 诇讗 讛讙讬注讜 诇注砖讜转 注讘讜讚讛 (讗讬谉 讬讻讜诇讬谉 诇注砖讜转讛) 注讘讚讬谞谉 诇讛讜 砖讜诪专讬诐 砖讗讜转谉 砖讬讻讜诇讬谉 诇注讘讜讚 讗讬谞谉 专讜爪讬谉 诇砖诪讜专 讜注讜讚 讛讜讗讬诇 讜讬讻讜诇讬谉 诇注讘讜讚 讗讬谉 讗谞讜 诪谞讬讞讬谉 讗讜转谉 诇砖诪讜专: 讘讬转 讛诪讜拽讚 讻讬驻讛. 讘讬转 讛诪讜拽讚 驻专''讞 讘驻''拽 讚讬讜诪讗 (讚祝 讟讜: 讚''讛 讜讗讞转) 注诇 砖诐 砖诇讗 讛讬讛 讛讗砖 讻讘讛 诪砖诐 诇注讜诇诐 诪驻谞讬 砖讛讬讜 谞讜讟诇讬谉 讛讗砖 诇爪讜专讱 讛诪讝讘讞 讚讗诪专讬谞谉 讘转讜专转 讻讛谞讬诐 砖诪爪讜讛 诇讛讘讬讗 诪谉 讛讛讚讬讜讟 砖谞讗诪专 讜谞转谞讜 讘谞讬 讗讛专谉 [讛讻讛谞讬诐] 讗砖 注诇 讛诪讝讘讞 讗注''驻 砖讛讗砖 讬讜专讚 诪谉 讛砖诪讬诐 诪爪讜讛 诇讛讘讬讗 诪谉 讛讛讚讬讜讟 讜讘讬爪讬讗讜转 讛砖讘转 (砖讘转 讻.) 转谞谉 讜诪讗讞讬讝讬谉 讗转 讛讗讜专 讘诪讚讜专转 讘讬转 讛诪讜拽讚 注专讘 砖讘转 注诐 讞砖讬讻讛 讚讻讛谞讬诐 讝专讬讝讬谉 讛诐 讜诇讗 讗转讜 诇讛讘注讬专 讜驻讬专砖 专砖''讬 诇讛转讞诪诐 砖诐 讻讛谞讬诐 砖讛讬讜 讛讜诇讻讬诐 讬讞驻讬诐 注诇 讙讘讬 专爪驻转 讛注讝专讛 讚讗诪专讬谞谉 讘讝讘讞讬诐 (讚祝 讻讚.) 讛讜讗讬诇 讜讻诇讬 砖专转 诪拽讚砖讬诐 讜注讝专讛 诪拽讚砖转 诪讛 诪爪讬谞讜 讘讻诇讬 砖专转 砖诇讗 讬讛讗 讚讘专 讞讜爪抓 讘讬谉 讬讚讜 诇讻诇讬 讛转诐 谞驻拽讗 诇谉 诪拽专讗 讗祝 注讝专讛 诇讗 讬讛讗 讚讘专 讞讜爪抓 讘讬谞讜 诇讘讬谉 讛专爪驻讛: 讻讬驻讛. 讻诇讜诪专 诇砖讻转 讘讬转 讛诪讜拽讚 注''讙 诇砖讻讛 砖诇 讗讘谞讬诐 讛讬转讛 讜讘砖讘讬诇 砖讛讻讛谞讬诐 砖讜诪专讬诐 诇砖诐 讘谞讗讜讛 注''讙 讻讬驻讛 讚砖诪讬专转谉 爪专讬讱 诇注砖讜转讛 注''讙 诪拽讜诐 讙讘讜讛 讻讚谞''诇 诪拽专讗 讜讘讬转 讙讚讜诇 讛讬讛 讜讚' 诇砖讻讜转 驻转讜讞讜转 诇砖诐 讻讚讗诪专 诇拽诪谉 讜讘诪住讻转 诪讚讜转 (讚祝 诇讚.) 讚' 诇砖讻讜转 驻转讜讞讜转 诇讘讬转 讛诪讜拽讚 讻拽讟讜谞讬讜转 驻转讜讞讜转 诇讟专拽诇讬谉 讻诇讜诪专 讻讞讚专讬诐 讛驻转讜讞讜转 诇讘讬专讛 讜注''讬 诪注诇讜转 注讜诇讬谉 诪讛诇砖讻讜转 砖诪讛 诇讘讬转 讛诪讜拽讚 讘' 讘拽讚砖 讜讘' 讘讞讜诇 讻诇讜诪专 砖转讬 讛诇砖讻讜转 讛驻转讜讞讜转 诇讜 讘' 诪讛诐 讘谞讜讬讜转 讘拽讚砖 讜讘注讝专讛 讜讘' 讘讞讜诇 讘讛专 讛讘讬转 讜讘讬转 讛诪讜拽讚 讘谞讜讬 讞爪讬讜 讘拽讚砖 讜讞爪讬讜 讘讞讜诇 讜专讗砖讬 驻砖驻砖讬诐 拽谞讬诐 诪驻住讬拽讬谉 讘讬谉 拽讚砖 诇讞讜诇 讻讚讬 砖讬讝讛专讜 讻讛谞讬诐 讜诇讗 讬谞讛讙讜 讘诪拽讜诐 拽讚砖 诪谞讛讙 讞讜诇 讜讗''转 讻讬讜谉 砖注诇 诪拽讜诐 讙讘讜讛 讛讬讛 讘谞讜讬 讘讬转 讛诪讜拽讚 讗''讻 讛专讬 讛讜讗 讞讜诇 讚讙讙讬谉 讜注诇讬讜转 诇讗 谞转拽讚砖讜 转专讬抓 讛讻讬驻讛 讛讬转讛 砖讜讛 诇拽专拽注 注讝专讛 诇驻讬讻讱 诇讗 讘讟诇讛 拽讚讜砖转 讻讬驻讛 讜讻讛讗讬 讙讜讜谞讗 住讜讙讬讗 讗讞专转 讘驻住讞讬诐 (讚祝 讻讛:) 注诇 讗讜转讛 砖诪讜注讛 砖诇 讙讙讬谉 讜注诇讬讜转 讚讗诪专 讛转诐 讙讙讬谉 讜注诇讬讜转 诇讗 谞转拽讚砖讜 讜驻专讻讬谞谉 诪讬转讬讘讬 讛讞诇讜谞讜转 讜注讜讘讬 讛讞讜诪讛 讻诇驻谞讬诐 讜讗诪专讬谞谉 讘砖诇诪讗 讚讞诇讜谞讜转 诪砖讻讞转 讚拽讚讜砖讜转 讻砖砖讜讜转 诇拽专拽注 注讝专讛 讗诇讗 注讜讘讬 讛讞讜诪讛 讛讬讻讬 诪砖讻讞转 诇讛 讜诪转专爪讬谞谉 讻讘专 砖讜专讗 驻讬专讜砖 讛讞讜诪讛 拽讟谞讛 诇驻谞讬诐 诪讞讜诪讛 讙讚讜诇讛 讜讛讬讗 谞诪讜讻讛 讜砖讜讛 诇拽专拽注 讙讜讘讛 注讝专讛 砖拽专拽注 注讝专讛 讛讜诇讱 讜注讜诇讛 讘诪注诇讜转 讜诪讛 讛讬讜 诪砖诪砖讜转 诪注专讘讬转 讚专讜诪讬转 讛讬讗 讛讬转讛 诇砖讻转 讟诇讛 拽专讘谉 讚砖诐 谞讜转谞讬诐 讛讟诇讗讬诐 讛诪讘讜拽专讬诐 讚专讜诪讬转 诪讝专讞讬转 讛讬讗 讛讬转讛 诇砖讻转 注讜砖讬 诇讞诐 讛驻谞讬诐 诪讝专讞讬转 爪驻讜谞讬转 讘讛 讙谞讝讜 讘讬转 讞砖诪讜谞讗讬 讗讘谞讬 诪讝讘讞 砖砖讬拽爪讜诐 诪诇讻讬 讬讜谉 爪驻讜谞讬转 诪注专讘讬转 讘讛 讬讜专讚讬诐 诇讘讬转 讛讟讘讬诇讛 讟诪讗 讬讜专讚 讚专讱 讗讜转讛 诇砖讻讛 诇诪注讬讬谉 诇讟讘讜诇 讜讘讬转 讛诪讜拽讚 讛讬转讛 讘爪驻讜谉 注讝专讛 讻讚转谞讬讗 讘诪住讻转 诪讚讜转 (讚祝 诇讚:): 诪讜拽祝 专讜讘讚讬谉 砖诇 讗讘谉. 专讜讘讚讬谉 讻诪讜 讬爪讗 讜讛谞讬讞讜 注诇 专讜讘讚 专讘讬注讬 砖讘讛讬讻诇 (讬讜诪讗 讚祝 诪讙:) 讜讛讜讗 讚讘专 讛讘讜诇讟 诪谉 讛讞讜诪讛 讜诇讻讱 注砖讜讬谉 砖诪谉 讛专讜讘讚讬谉 讛讬讜 注讜诇讬谉 注''讙 诪讟讜转讬讛谉 砖讛讬讜 讘转讜讱 讻谞讬住转 讛讞讜诪讛 讻注讬谉 诪讟讜转: 讜讝拽谞讬 讘讬转 讗讘 讬砖谞讬诐 砖诐. 讗讜转诐 砖讛讬讛 诇讛诐 诇注讘讜讚 诇诪讞专 讛讬讜 讬砖谞讬诐 讘转讜讱 讻谞讬住转 讛讞讜诪讛 讜诇讗 讗专讜讘讚讬谉 拽讗讬 讚讗''讻 讛''诇 诇诪讬诪专 注诇 讙讘讬讛诐 讜讘讙诪专讗 诪讜讻讬讞 砖诇讗 注诇 讗诇讜 讛专讜讘讚讬谉 讛讬讜 讬砖谞讬诐 讚拽讗诪专 讗讬爪讟讜讜转讗 讚拽讗 住诇拽讬 讘讛讜 诇讗讬爪讟讜讜转讗 讜诪讜拽祝 诇讗讜 讚讜讜拽讗 讗诇讗 讗讜转讜 讘讬转 讛诪讜拽讚 砖讘谞讜讬 讘讞讜诇 讛讬讛 诪讜拽祝 专讜讘讚讬谉 砖诇 讗讘谉 讻讚讬 诇注诇讜转 讘诪讟讜转 砖讛谉 讘转讜讱 讛讞讜诪讛 讚讘诪拽讜诐 讞讜诇 讛讬讜 讬砖谞讬诐 讜诇讗 讘诪拽讜诐 拽讚讜砖 讚专讗砖讬 驻砖驻砖讬谉 诪讘讚讬诇讬谉 讘讬谉 拽讚砖 诇讞讜诇 讻讚讬 砖诇讗 讬谞讛讙讜 讘拽讚砖 诪谞讛讙 讞讜诇: 讜诪驻转讞讜转 [讛注讝专讛] 讘讬讚诐. 讻诇讜诪专 讘讬讚讬 讗讜转诐 讻讛谞讬诐 诇砖诐 讛讬讜 诪讜谞讞讜转 讻诇 诪驻转讞讜转 讛注讝专讛 讜诪驻专砖 讘诪住讻转 诪讚讜转 (讚祝 诇讚:) 讛讬讻谉 讛讬转讛 讛谞讞转谉 诪拽讜诐 讛讬讛 砖诐 讗诪讛 注诇 讗诪讛 讘诇砖讻转 讘讬转 讛诪讜拽讚 讜讟讘诇讗 砖诇 砖讬砖 讘讗讜转讜 诪拽讜诐 讜讟讘注转 讛讬转讛 拽讘讜注讛 讜诪讙讘讬讛讬谉 讗讜转谉 注''讬 讗讜转谉 讛讟讘注讜转 讛讙讬注 讝诪谉 讛谞注讬诇讛 讛讙讘讬讛 讗转 讛讟讘诇讗 诪谉 讛讟讘注讜转 注诇 讬讚讬 讟讘注转 讗讬 谞诪讬 注''讬 讗讜转谉 讛讟讘注讜转 讛讬转讛 讛讟讘诇讗 谞讟讜诇讛 讘讗专抓 讜讻砖专讜爪讬谉 诇讛讙讘讬讛 诪讙讘讬讛讬谉 讗讜转讛 诪谉 讛讟讘注转 谞讜讟诇 讗转 讛诪驻转讞讜转 诪谉 讛砖诇砖诇转 讛诪驻转讞讜转 谞转讜谞讬谉 转讞转 讗讜转讛 讟讘诇讗 讘砖诇砖诇转 讜谞注诇 讛讻讛谉 讘驻谞讬诐 砖注专讬 注讝专讛 讜讘谉 诇讜讬 讬砖谉 诇讜 诪讘讞讜抓 讙诪专 诪诇谞注讜诇 讛讞讝讬专 讛诪驻转讞讜转 诇诪拽讜诪谉 转讞转 讛讟讘诇讗 讜谞讜转谉 注诇讬讜 讻住讜转 砖诇讜 讜讬砖谉 注诇 讗讜转讜 讟讘诇讗: 讜驻专讞讬 讻讛讜谞讛 讗讬砖 讻住讜转讜 讘讗专抓. 驻专讞讬 讻讛讜谞讛 讘讞讜专讬诐 砖讛讙讬注讜 诇注讘讜讚讛 讗讬砖 讻住讜转讜 讘讗专抓 讻住讜转 砖诇讜 讘讗专抓 砖诇讗 讛讬讛 诇讛诐 讻谞讬住讛 讘讞讜诪讛 讜诪讟讜转 谞诪讬 诇讗讜 讗讜专讞 讗专注讗 诇注讬讜诇讬 讛转诐 讻讚诪驻专砖 讘讙诪': 讜诇讗 讛讬讜 讬砖谞讬诐 讘讘讙讚讬 拽讚砖. 讘讙诪' 诪驻专砖 讟注诪讗 讗诇讗 驻讜砖讟讬谉 讜诪拽驻诇讬谉 讗讜转谉 转讞转 专讗砖讬讛诐 诇讗 讻谞讙讚 专讗砖讬讛诐: 讜诪转讻住讬诐 讘讻住讜转 注爪诪谉. 讘讙讚讬 讞讜诇: 讗讬专注 拽专讬 诇讗讞讚 诪讛诐. 住讚专 诪注砖讬讛诐 诪驻专砖:




转讜住驻讜转



讗讬谉 驻讬专讜砖 诇拽讟注 讝讛




专讘讬谞讜 讙专砖讜诐

讘砖诇砖讛 诪拽讜诪讜转 讛讻讛谞讬诐 砖讜诪专讬诐 讘讘讛诪"拽 讘讘讬转 讗讘讟讬谞住. 诇砖讻讛 砖诪驻讟诪讬谉 讘讜 讛拽讟专转. 讜讘讬转 讛谞讬爪讜抓 讻讱 砖诪讛 砖诇 诇砖讻讛. 讜讘讬转 讛诪讜拽讚. 诇砖讻讛 砖讛讬讛 砖诐 诪讚讜专讛 讻讚讗诪专讬谞谉 诇拽诪谉. 讘讗讜转谉 讙' 诪拽讜诪讜转 讛讻讛谞讬诐 诪砖诪专讬谉 讛注讝专讛 讗讘诇 讛诇讜讬诐 诪砖诪专讬谉 讘诪拽讜诪讜转 讗讞专讬诐 讘讻"讗 诪拽讜诪讜转 讻讚讗诪专谉 诇拽诪谉:



讜讛专讜讘讬诐. 讻讛谞讬诐 讬诇讚讬诐 砖诇讗 讛讙讬注讜 诇驻讬专拽谉 讻讙讜谉 专讘讬讗:



专讜讘讚讬谉 讻住讗讜转 讜注诇讬讛谉 讝拽谞讬 讻讛谞讬诐 砖诇 讘讬转 讗讘 讬砖谞讬诐 讜驻专讞讬 讻讛讜谞讛 讘讞讜专讬诐 砖讛讘讬讗讜 砖转讬 砖注专讜转 砖专讗讜讬讬谉 诇注讘讜讚讛:



讻住转讜. 讻住转 砖诇讜 砖诇 讞讜诇 诪谞讬讞 讘讗专抓 注诇 讙讘讬 讛专爪驻讛 讜讬砖谉 注诇 讙讘讜:





驻讬专讜砖 讛专讗"砖

讘砖诇砖讛 诪拽讜诪讜转 讛讻讛谞讬诐 砖讜诪专讬诐 讘讘讬转 讛诪拽讚砖 讜讻讜'. 注讚 住讜祝 讛驻专拽讬诐 驻讬' 讘砖诇砖讛 诪拽讜诪讜转 讛讻讛谞讬诐 砖讜诪专讬诐 砖讬诪讜专 讝讛 讗讬谞讜 诪砖讜诐 讞讬砖讜讘 讙谞讬讘讛 讚讗讬谉 注谞讬讜转 讘诪拽讜诐 注砖讬专讜转 讗诇讗 讙讝讬专转 讛讻转讜讘 讛讜讗 讚讻转讬讘 讜砖诪专讜 讜讙诐 讻讘讜讚 讛诪拽讚砖 砖诇讗 讬住讬讞讜 讚注转诐 诪诪谞讜 诇讗 讘讬讜诐 讜诇讗 讘诇讬诇讛 讻讚讻转讬讘 讘讬讛讜讬讚注 [诪"讘 讬讗] 讜砖诪专转诐 讗转 诪砖诪专转 讛讘讬转 诪住讞:



讘讬转 讗讘讟讬谞住. 诇砖讻讛 砖诪驻讟诪讬谉 讘讛 讗转 讛拽讟讜专转. 讜讗讘讟讬谞住 讛讬讛 专讗砖 诇讗讜转讜 诪砖驻讞讛 砖讛讬讜 讘拽讬讗讬诐 讘驻讟讜诐 讛拽讟专转 讻讚讗讬转讗 讘讬讜诪讗 [讚祝 诇讞.] 砖诇讗 专爪讜 诇诇诪讚 注诇 诪注砖讛 讛拽讟讜专转:



讘讬转 讛谞讬爪讜抓. 讻诪讬谉 讗讻住讚专讛 讛讬转讛 驻转讜讞讛 诪专讜讞 讗讞转 讜谞讬爪讜爪讬 讞诪讛 诪谞爪爪讬谉 讘讛 讜讛讬转讛 讘讛 讗讜专讛 诪专讜讘讛 诇讻讱 谞拽专讗转 讛诇砖讻讛 讘讬转 讛谞讬爪讜抓:



讘讬转 讛诪讜拽讚. 注诇 砖诐 砖转诪讬讚 讛讬讛 讘讛 诪讚讜专讜转 讙讚讜诇讜转 诇讛转讞诪诐 讘讛诐 讛讻讛谞讬诐 讛诪讛诇讻讬诐 讬讞驻讬诐 注诇 讛专爪驻讛 [讜诪诇讜讘砖讬诐] 讘讻转讜谞转 讗' 谞拽专讗转 讘讬转 讛诪讜拽讚:



讛讬讜 注诇讬讜转. 诪驻' 讘讙诪':



讜讛专讜讘讬诐. 讬诇讚讬诐 讻讚诪转专讙诐 讬诇讚 专讘讬讗 砖诇讗 讛讙讬注讜 诇注讘讜讚讛 讜讛诐 讝专讬讝讬诐 诇注诇讜转 讘注诇讬讜转 [诇驻讬讻讱] 砖讜诪专讬诐 砖诐:



诪讜拽祝 专讜讘讚讬谉 砖诇 讗讘谉. 讗爪讟讘讗讜转 讞转讬讻讜转 砖诇 讗讘谞讬 讙讝讬转 讘讜诇讟讜转 诪谉 讛讞讜诪讛 讝讜 诇诪注诇讛 诪讝讜 讜注诇讬讛诐 讛讬讜 讬砖谞讬诐 讝拽谞讬 讗讜转讜 讘讬转 讗讘 砖讬砖 诇讛诐 诇注讘讜讚 诇诪讞专. 讜讘讬转 诪讜拽讚 讛讬讛 讞爪讬讜 讘谞讜讬 讘拽讜讚砖 讜讞爪讬讜 讘讞讜诇:



讜诪驻转讞讜转 讛注讝专讛 讘讬讚诐. 诇砖诪讜专 讚诇转讜转 讛注讝专讛:



讜驻专讞讬 讻讛讜谞讛. 讗讜转谉 砖讛讙讬注讜 诇讻诇诇 注讘讜讚讛:



讗讬砖 讻住讜转讜 讘讗专抓. 讻住转 讛讜讗 讛拽讟谉 砖谞讜转谉 讗讚诐 转讞转 诪专讗砖讜转讬讜 讻砖讛讜讗 讬砖谉 讜讛讙讚讜诇 砖砖讜讻讘 讻诇 讙讜驻讜 注诇讬讜 讛讜讗 谞拽专讗 讻专. 讜讻谉 诪讜讻讞 讘诪住讻转 讻诇讬诐 [驻讻"讞 诪"讛] 讚转谞谉 住讚讬谉 砖注砖讗讜 讻专 讜诪讟驻讞转 砖注砖讗讜 讻住转. 讜讻谉 讗诪专讬谞谉 讘驻专拽 讘转专讗 讚注讬专讜讘讬谉 [讚祝 拽:] 讗砖讛 谞注砖讬转 讻专 诇讘注诇讛 讜讗诪专讬谞谉 谞诪讬 讘驻专拽 讘转专讗 讚注"讝 [讚祝 住讛 讜注"砖 讘转讜住' 讚"讛 讛"讙] 诪谞讬讞 讗讚诐 注诇讬讜 讻住转讜 讜诇讙讬谞讜 讜诇"讙 讻住讜转讜:





讛诪讗讬专讬

讛拽讚诪讛



讗诪专 诪谞讞诐 讘谉 砖诇诪讛 诇讘讬转 诪讗讬专 讬"讗 讗诇讜 砖转讬 讛诪住讻讬讜转 专"诇 诪住讻转 转诪讬讚 讜诪住讻转 诪讚讜转 讛诐 诪住讚专 拽讚砖讬诐 讜讗谞讬 讛讜专讙诇转讬 讘诇诪讜讚诐 诇讻诇诇诐 讘住讚专 诪讜注讚 讗讞专 诪住讻转 砖拽诇讬诐 讜讻讘专 讘讗专谞讜 讘驻转讬讞转 讝讛 讛讞讘讜专 砖诪爪讚 砖谞转驻砖讟 讛诪谞讛讙 诇讛讬讜转 讛转诇诪讬讚讬诐 讘诇转讬 诪砖转讚诇讬诐 专拽 讘砖诇砖转 讛住讚专讬诐 讛讬讚讜注讬诐 诇讘讚 专"诇 诪讜注讚 谞砖讬诐 谞讝讬拽讬谉 讜讛讬讜转 讛砖诇砖讛 讛谞砖讗专讬诐 专"诇 拽讚砖讬诐 讝专注讬诐 讟讛专讜转 谞注讝讘讬诐 注讝讬讘讛 诪讜讞诇讟转 专拽 诇讬讞讚讬诐 讜讛砖专讬讚讬诐 讗砖专 讬"讬 拽讜专讗 讜讛讬讛 注谞讬谉 拽爪转 诪住讻讬讜转 砖讘讗讜转诐 讛住讚专讬诐 讛讻专讞讬 讘诇诪讜讚 诇爪专讱 讬讚讬注转 注谞讬谞讬讛诐 讘讗诇讜 讛讝诪谞讬诐 专讗讜 讛讙讗讜谞讬诐 诇讛注转讬拽 拽爪转 诪住讻讬讜转 诪讗讜转诐 讛住讚专讬诐 讜诇转转 诇讛诐 诪讛诇讻讬诐 讘讬谉 讛诪住讻讬讜转 砖讘讗诇讜 讛住讚专讬诐 讻诪讜 砖拽专讛 诇讛诐 讘诪住讻转 讘专讻讜转 诪住讚专 讝专注讬诐 讜讘诪住讻转 讞讜诇讬谉 诪住讚专 拽讚砖讬诐 讜讘诪住讻转 谞讚讛 诪住讚专 讟讛专讜转 讜讙诐 讗谞讬 谞诪砖讻转讬 讗讞专讬讛诐 诇讝讗转 讛住讘讛 讘注爪诪讛 讜讻诇诇转讬 讘讗讜专 注谞讬谞讬 诪住讻转 讞诇讛 诪住讚专 讝专注讬诐 讗讞专 诪住讻转 驻住讞 专讗砖讜谉 讜讘讬讗讜专 注谞讬谞讬 诪住讻转 诪拽讜讗讜转 诪住讚专 讟讛专讜转 讗讞专 诪住讻转 谞讚讛 讜谞诪诇讻转讬 注讻砖讜 诇讛讬讜转 谞讜讛讙 讜诪谞讛讬讙 讝讗转 讛砖讟讛 讘注爪诪讛 讘讗诇讜 砖转讬 讛诪住讻讬讜转 讜讗注"驻 砖讗讬谉 诇讬讚讬注转 注谞讬谞讬讛诐 爪专讱 讘讝诪谉 讛讝讛 讛专讙砖转讬 讘讛诐 住讘讛 讗讞专转 讛讻专讬讞转谞讬 诇讻诇讜诇 注谞讬谞讬讛诐 讘住讚专 诪讜注讚 讜讛讜讗 砖专讗讬转讬 讘讗诪转 砖讬讚讬注转 注谞讬谞讬讛诐 爪专讬讱 爪专讱 讙讚讜诇 诇拽爪转 诪住讻讬讜转 砖讘住讚专 诪讜注讚 讜讘驻专讟 诇诪住讻转 讬讜诪讗 讜诇诪住讻转 驻住讞 砖谞讬 讜诇诪住讻转 砖拽诇讬诐 注讚 砖讘讜讚讗讬 讗讬 讗驻砖专 诇砖谞讜转 讛专讘讛 砖诪讜注讜转 诪讛诐 讘诇转讬 讬讚讬注讜转 注谞讬谞讬 砖转讬 讗诇讜 讛诪住讻讬讜转 讜诪转讜讱 讻讱 讛谞讞转讬 诇讛诐 诪拽讜诐 拽讘讜注 讗讞专 诪住讻转 砖拽诇讬诐:



讜注谞讬谞讬 讛诪住讻讬讜转 讛专讗砖讜谞讛 诪讛诐 专"诇 诪住讻转 转诪讬讚 讻讜诇诇转 砖砖讛 驻专拽讬诐 讜住讚专诐 诇驻讬 砖讟转谞讜 讗' 讘砖诇砖讛 诪拽讜诪讜转 讘' 专讗讜讛讜 讗讞讬讜 讙' 讗诪专 诇讛诐 讛诪诪讜谞讛 讜讻讜' 讚' 诇讗 讛讬讜 讻讜驻转讬诐 讗转 讛讟诇讛 讛' 讗诪专 诇讛诐 讛诪诪讜谞讛 讘专讻讜 讘专讻讛 讗讞转 讜' 讛讞诇讜 注讜诇讬诐 讜注谞讬谞讛 诇讘讗专 住讚专 注讘讜讚转 讛转诪讬讚讬诐 砖讘讻诇 讬讜诐 讜讛谞讛讙转 讛讻讛谞讬诐 讘注讝专讛 讘讻诇 注谞讬谞讬讛诐 诪注诇讜转 讛砖讞专 注讚 住讜祝 讛拽专讘转 讛转诪讬讚 讻讚讬谞讜 讜讻讛诇讻转讜:



讜讛诪住讻转讗 讛砖谞讬转 专"诇 诪住讻转 诪讚讜转 讻讜诇诇转 讞诪砖讛 驻专拽讬诐 讻诪讜 砖谞讘讗专 讘驻转讬讞转讛 讜注谞讬谞讛 诇讘讗专 转讻讜谞转 讛诪拽讚砖 讘讻诇 爪讜专讜转讬讜 讞讚专讬诐 讜诇砖讻讜转 讜诪讝讘讞讜转 讜砖诇讞谉 讜诪谞讜专讛 讜砖讗专 讛讚讘专讬诐 砖讘注讝专讛 讜讘诪拽讚砖 讜讗讬谞诐 注谞讬谞诐 讬爪讟专讻讜 诇诪驻专砖 诇住讚专诐 诇讞诇拽讬诐 砖讜谞讬诐 讻讬 讻诇 注谞讬谉 诪讛诐 注谞讬谉 讗讞讚 谞诪砖讱 诇讚讘专 讗讞讚 讜诪注转讛 谞讞诇 讘讘讗讜专 注谞讬谞讬 诪住讻转 转诪讬讚 讘注讝专转 砖讚讬:



讜讛讜讗 砖讛转讞讬诇 讘讝讗转 讛诪砖谞讛 讘砖诇砖讛 诪拽讜诪讜转 讛讻讛谞讬诐 砖讜诪专讬诐 讗转 讛诪拽讚砖 驻讬' 讻讘专 讬讚注转 砖砖诪讬专转 讛诪拽讚砖 诪爪讜转 注砖讛 砖谞讗诪专 讘驻专砖转 拽专讞 讜砖诪专讜 讗转 诪砖诪专转 讗讛诇 诪讜注讚 讜诇讗 住讜祝 讚讘专 砖诪讬专讛 诪驻讞讚 讗讜讬讘讬诐 讘讝诪谉 讛诪诇讞诪讜转 讗讜 讗祝 诪讞砖砖 讞专讘 砖诇 砖诇讜诐 讻砖专讜讗讬谉 砖讻谞讬讛诐 诪转讙专讬诐 讝讛 讘讝讛 讗诇讗 讗祝 讘讝诪谉 讛讘讟讜讞 诪讻诇 讗讜转诐 讛讚讘专讬诐 爪专讬讱 砖诪讬专讛 讚专讱 讻讘讜讚 讜讚专讱 诪注诇讛 讬转讬专讛 讜砖讜诪专讬诐 讗诇讬讛诐 讻讛谞讬诐 讜诇讜讬讬诐 讻诪讜 砖谞讗诪专 诇讗讛专谉 讘驻住讜拽 砖讛讝讻专谞讜 讜讙诐 讗转 讗讞讬讱 诪讟讛 诇讜讬 讛拽专讘 讗转讱 讜谞诇讜讜 注诇讬讱 讜讻讜' 讜砖诪专讜 讜讻讜' 讜砖诪专转诐 讗转 诪砖诪专转 讛拽讚砖 讜讗诪专 注讻砖讜 砖讘砖诇砖讛 诪拽讜诪讜转 讛讬讜 讛讻讛谞讬诐 砖讜诪专讬诐 讜讛讘讬讗讜讛 讘讙诪' 诪讚讻转讬讘 讘驻专砖转 诪讚讘专 住讬谞讬 讜讛讞讜谞讬诐 诇驻谞讬 讛诪砖讻谉 拽讚诪讛 诇驻谞讬 讗讛诇 诪讜注讚 诪讝专讞讛 诪砖讛 讜讗讛专谉 讜讘谞讬讜 砖讜诪专讬 诪砖诪专转 讛诪拽讚砖 诇诪砖诪专转 讘谞讬 讬砖专讗诇 讛专讬 诇砖讜谉 砖诇砖 砖诪讬专讜转 讜砖诇砖转谉 注诇 驻讬 讞砖讘讜谉 讛诪砖诪专讜转 讜诪"诪 讘讙诪' 讬转讘讗专 砖讛诇讜讬讬诐 讛讬讜 砖讜诪专讬诐 讘讻"讗 诪拽讜诪讜转 注诇 讞诪砖讛 砖注专讬 讛专 讛讘讬转 讜注诇 讗专讘注讛 驻谞讜转讬讜 讜讗诇讜 讛转砖注讛 诪拽讜诪讜转 讛讬讜 砖讜诪专讬诐 讘讛诐 讘转讜讱 讛专 讛讘讬转 讜注讜讚 注诇 讗专讘注 驻谞讜转 讛注讝专讛 讜注诇 讞诪砖讛 砖注专讬 讛注讝专讛 讜讗诇讜 讛转砖注讛 诪拽讜诪讜转 讛讬讜 砖讜诪专讬诐 讘讛诐 诪讘讞讜抓 砖讛专讬 讗讬谉 讬砖讬讘讛 讘注讝专讛 讜讛专讬 讬"讞 诪拽讜诪讜转 讜讛讬讜 诪诪谞讬诐 注讜讚 砖讜诪专讬诐 讘诇砖讻转 讛拽专讘谉 讜讘诇砖讻转 讛驻专讻讜转 讜讗讞讜专讬 讘讬转 讛讻驻讜专转 讜讗注"驻 砖砖讘注讛 砖注专讬诐 讛讬讜 讘注讝专讛 讻诪讜 砖讘讬讗专谞讜 讘专讗砖讜谉 砖诇 讬讜诪讗 砖诇砖 讘爪驻讜谉 讜砖诇砖 讘讚专讜诐 讜讗讞转 讘诪讝专讞 诪讻讜讜谞转 讻谞讙讚 讘讬转 拽讚砖讬 讛拽讚砖讬诐 驻专砖讜 讘讙诪' 砖砖转讬诐 诪讛诐 讗讬谉 爪专讬讻讜转 砖诪讜专 讜讬专讗讛 砖讛诐 讛讗诪爪注讬讜转 砖讘讚专讜诐 讜砖讘爪驻讜谉 讛讜讗讬诇 讜讬砖 诇讛 砖讜诪专讬诐 讘讚诇转讜转 砖诪讻讗谉 讜诪讻讗谉 讜诪讛 砖讗诪专讜 讘砖拽诇讬诐 砖砖诇砖 注砖专讛 讛砖转讞讜讬讜转 讛讬讜 砖诐 讻谞讙讚 砖诇砖 注砖专讛 驻专讻讜转 砖驻专爪讜诐 诪诇讻讬 讬讜谉 讜讛讞讝讬专讜诐 讗驻砖专 砖讗讬谉 讻诇 诪拽讜诪讜转 讛驻专讻讜转 讻诪谞讬谉 讛砖注专讬诐 讜注讻砖讜 讘讗 诇讛讝讻讬专 砖诇砖讛 诪拽讜诪讜转 砖讛讻讛谞讬诐 讛讬讜 砖讜诪专讬诐 讘讘讬转 讗讘讟讬谞住 讜讘讘讬转 讛谞爪讜抓 讜讘讘讬转 讛诪讜拽讚 讜砖诇砖转诐 讞讜抓 诇注讝专讛 讛讬讜 讘谞讜讬讜转 讻谞讙讚 砖注专讬 讛注讝专讛 讻诪讜 砖讬转讘讗专 讜诪转讜讱 讻讱 讛讬讜 讬讻讜诇讬谉 诇砖诪讜专 讘转讜讻诐 砖讗诇讜 讛讬讜 诪谉 讛注讝专讛 诇讗 讛讬讜 讬讻讜诇讬谉 诇砖诪讜专 讘转讜讻诐 砖讗讬谉 讬砖讬讘讛 讘注讝专讛:



讜讗诪专 讗讞专 讻谉 砖讘讬转 讗讘讟讬谞住 讜讘讬转 讛谞爪讜抓 讛讬讜 注诇讬讜转 讜驻专砖讜 讘讙诪' 注诇讬讜转 诪诪砖 砖讛讬讜 转讞转讬讛谉 讚讬专讜转 讜讛专讜讘讬诐 砖讜诪专讬诐 砖诐 驻讬' 诪诇诪讚讬诐 诇讬专讜转 讘拽砖转 讜讘讞爪讬诐 诪诇砖讜谉 专讜讘讛 拽砖转 讜讛转讘讗专 讘讙诪' 砖讛谉 讛谉 驻专讞讬 讻讛谞讛 讗诇讗 砖讘讝诪谉 砖讗讬谞讜 专讗讜讬 诇注讘讜讚讛 讛讜讗 拽讜专讗 讗讜转诐 专讜讘讬诐 讜讘讝诪谉 讛专讗讜讬 诇注讘讜讚讛 讛讜讗 拽讜专讗 讗讜转诐 驻专讞讬诐 讜讘讬讗专 讗讞专 讻谉 砖讘讬转 讛诪讜拽讚 讛讬讛 讻讬驻讛 讻诇讜诪专 砖拽讬专讜讬讛 注砖讜讬 讘注讙讜诇 讜讘讬转 讙讚讜诇 讛讬讛 讜诪讜拽祝 专讜讘讚讬谉 砖诇 讗讘谉 专"诇 讗讬爪讟讘讗讜转 专讞讘讜转 砖诇 讗讘谉 讜讗注"驻 砖砖谞讬 砖注专讬诐 讛讬讜 诇讜 讗讞讚 驻转讜讞 诇讞讬诇 讜讗讞讚 诇注讝专讛 诇讗 讛讜爪专讱 讗诇讗 诇砖诪讜专 讗讞讚 讻讱 讗诪专讜 讘讙诪' 讻讬讜谉 讚讙讙讬 讚讬讚讛讜 讻讬 讛讚讚讬 谞讬谞讛讜 讻诇讜诪专 砖驻转讞讬讛谉 砖讜讜转 讘讞讚 砖讬诪讜专 住讙讗讬 诇讛讜 讻诇讜诪专 砖诪专讗讬转诐 砖讜诇讟 注诇 砖转讬讛谉 讻讗讞转 讜讗诪专 讗讞专 讻谉 砖讝拽谞讬 讘讬转 讗讘 砖诇 讗讜转讜 诪砖诪专 讛讬讜 讬砖谞讬诐 砖诐 讜诪驻转讞讜转 讛注讝专讛 讘讬讚诐 讜驻专讞讬 讻讛谞讛 讗讬砖 讻住讜转讜 讘讗专抓 讻诇讜诪专 砖诇讗 讛讬讜 讬砖谞讬诐 砖诐 注诇 讙讘讬 诪讟讜转 砖讗住讜专 讛讜讗 诇讛砖转诪砖 砖诐 讘讛讚讬讟讜转 讻诇 讻讱 讗诇讗 讘讗专抓 讛讬讜 讬砖谞讬诐 砖讛讬讜 诪谞讬讞讬诐 讘拽专拽注 讜诇讗 讛讬讜 讬砖谞讬诐 讘讘讙讚讬 拽讚砖 专"诇 讘讙讚讬 讻讛谞讛 砖讛专讬 讛讗讘谞讟 诪讬讛讗 讛讜讗 砖诇 讻诇讗讬诐 讜讗住讜专 砖诇讗 讘砖注转 注讘讜讚讛 讻诪讜 砖讘讬讗专谞讜 讘讬讜诪讗 讗诇讗 驻讜砖讟讬诐 讗讜转诐 讜诪拽驻诇讬谉 讜诪谞讬讞讬诐 讗讜转诐 转讞转 专讗砖讬讛诐 讜驻专砖讜 讘讙诪' 砖诇讗 转讞转 专讗砖讬讛诐 诪诪砖 砖讗诐 讻谉 诪讛 讛讜注诇谞讜 讜讛诇讗 讻诇讗讬诐 讗住讜专讬诐 讗祝 转讞转 讛专讗砖 讗诇讗 讻谞讙讚 专讗砖讬讛诐 讜诪转讻住讬谉 讘讻住讜转 注爪诪谉 讗讬专注 拽专讬 讘讗讞讚 诪讛谉 讬讜爪讗 诇讜 讘诪住讘讛 讛讛讜诇讻转 转讞转 讛讘讬专讛 专"诇 砖谞讻谞住讬谉 讘讛 诪讗讜转讜 讘讬转 讜讛讜诇讻转 转讞转 讛注讝专讛 注讚 诪拽讜诐 讛讟讘讬诇讛 砖讛诪讞讬诇讜转 诇讗 谞转拽讚砖讜 讻诪讜 砖讘讬讗专谞讜 讘驻住讞 砖谞讬 讜讛谞专讜转 讚讜诇拽讜转 砖诐 专"诇 讘讗讜转诐 讛诪讞讬诇讜转 诪讻讗谉 讜诪讻讗谉 注讚 砖诪讙讬注 诇讘讬转 讛讟讘讬诇讛 讜讻谉 讛讬转讛 砖诐 诪讚讜专讛 诇讛转讞诪诐 讘讛 讻砖讬砖讜讘 讜讘讬转 讛讻住讗 砖诇 讻讘讜讚 讛讬讛 砖诐 专"诇 爪谞讜注 讚专讱 讻讘讜讚 讛谞讻谞住讬诐 诇砖诐 讜诪讛讜 讻讘讜讚讜 砖讛讬讜 驻转讞讬诐 讜讗诐 诪爪讗讜 谞注讜诇 讘讬讚讜注 砖讬砖 讗讚诐 讜讗诐 诪爪讗讜 驻转讜讞 讘讬讚讜注 砖讗讬谉 砖诐 讗讚诐 讜讬讻讜诇 诇讬讻谞住 讬专讚 讜讟讘诇 讜注诇讛 讜谞住转驻讙 讜谞转讞诪诐 讻谞讙讚 讛诪讚讜专讛 讜讞讝专 诇讜 讘讗讜转讜 讚专讱 讘注爪诪讜 讜讬讜砖讘 注诐 砖讗专 讗讞讬讜 注讚 砖讬驻转讞讜 讛砖注专讬诐 讜讬讜爪讗 讜讛讜诇讱 诇讜 砖讛专讬 讟讘讜诇 讬讜诐 讛讜讗 讜讗讬谞讜 讬讻讜诇 诇讬讻谞住 诇注讝专讛 注讚 砖讬注专讬讘 砖诪砖讜:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜诪讛 砖谞讻谞住 转讞转讬讛 讘讙诪' 讻讱 讛讜讗:





讛讙讛讜转 讬注讘"抓

讘诪砖谞讛 讘讘讬转 讗讘讟讬谞住 讘讘讬转 讛谞讬爪讜抓 讘讘讬转 讛诪讜拽讚 讘讬转 讗讘讟讬谞住 讻爪"诇:


讘诪驻专砖 讚"讛 讘砖诇砖讛 诪拽讜诪讜转 讜讻讜' 讚讗讬谉 注谞讬讜转 讘诪拽讜诐 注砖讬专讜转. 谞"讘 讚注讚讬驻讗 讛讜诇"诇 讚住讚"讗 讙讘讜讛 诪注诇 讙讘讜讛 砖讜诪专 讛讬讻诇讜:


讚"讛 讛"讙 讘讬转 讗讘讟讬谞住 讻爪"诇:


讚"讛 讛讬讜 注诇讬讜转 讜讻讜' 讻讚谞驻拽讗 诇谉 讘讙诪' 诪讜讬诇讜讜 注诇讬讱 讜讻讜' 讘诪拽专讗 诇驻讬 砖诇讗 讜讻讜' 讜讛讻讛谞讬诐 讛讬讜 砖讜诪专讬谉 讗讜转讜 讻爪"诇:


讘讚"讛 讜诇讗 讬砖谞讬诐 讜讻讜' 诇讗 讻谞讙讚 专讗砖讬讛诐. 谞"讘 诇讞讚 砖谞讜讬讗 讚讘"讻 拽砖讬谉 讛谉 讗讘诇 讻诪讚讜诪谞讬 砖讬砖 讻讗谉 讞住专讜谉 讜讛砖诪讟讛 讘诇砖讜谉 讜爪"诇 诇讗讜 讚讜拽讗 讗诇讗 讻谞讙讚 讻讜':





讘讗专 砖讘注

讘砖诇砖讛 诪拽讜诪讜转 讻讜'. 讗讬讻讗 讚讜讻转讬 讟讜讘讗 讚讚讬讬拽 讛讙诪专讗 诪谞讬讬谞讗 诇诪讛 诇讬 讜专讜讘诐 诪讬讬转讬 诇讛讜 讘专讬砖 诪住讻转 讻专讬转讜转 讜讗讬讻讗 讚讜讻转讬 讟讜讘讗 讚诇讗 讚讬讬拽 讛讙诪专讗 诪谞讬讬谞讗 诇诪讛 诇讬. 讜谞专讗讛 诇讬 讚讻诇 诪谞讬讬谞讗 砖讬砖 诇讜 住诪讱 诪谉 讛转讜专讛 讻讬 讛讻讗 诪讚驻专讬讱 讛讙诪专讗 诇拽诪谉 诪谞诇谉 诪谉 讛驻住讜拽 讚讘注讬谞谉 砖讜诪专讬诐 讘砖诇砖讛 诪拽讜诪讜转 讚讬诇诪讗 讻讜诇讛讜 讘讞讚 诪拽讜诐 诇讞讜讚 讜讬诇讬祝 诇讛讜 诪拽专讗 诇讗 砖讬讬讱 诇诪讬讚拽 诪谞讬讬谞讗 诇诪讛 诇讬 讜讘专讬砖 讻专讬转讜转 讛讗专讻转讬 讙讘讬 诪谞讬讬谞讗 诇诪讛 诇讬. 讜诪讬讛讜 讗讬讻讗 诇诪讬讚拽 诇诪讛 讗讬讻讗 讚讜讻转讬 讟讜讘讗 讚转谞讬 讛诪谞讬谉 讘专讬砖讗 讜讛讚专 转谞讬 讛注谞讬谉 讻诪讜 讘讻讗谉 讜讘驻"拽 讚专"讛 讗专讘注讛 专讗砖讬 砖谞讬诐 讜讘驻"拽 讚讘讘讗 拽诪讗 讗专讘注讛 讗讘讜转 谞讝讬拽讬谉 讜讘驻"拽 讚讬讜诪讗 讝' 讬诪讬诐 诇驻谞讬 讬讜讛"讻 讜讻讛谞讛 专讘讜转 讜讗讬讻讗 讚讜讻转讬 讟讜讘讗 讚转谞讬 讛注谞讬谉 讘专讬砖讗 讜讛讚专 转谞讬 讛诪谞讬谉 讻诪讜 讘驻"拽 讚拽讚讜砖讬谉 讛讗砖讛 谞拽谞讬转 讘砖诇砖 讚专讻讬诐 讜讘驻"拽 讚驻住讞讬诐 砖讜讗诇讬谉 讜讚讜专砖讬谉 讘讛诇讻讜转 驻住讞 诇驻谞讬 讛驻住讞 诇' 讬讜诐 讜讘驻"拽 讚注"讗 诇驻谞讬 讗讬讚讬讛谉 砖诇 注"讗 砖诇砖讛 讬诪讬诐 讜讻转讘讜 讛转讜住驻讜转 讘专讬砖 拽讚讜砖讬谉 砖讘讻诇 诪拽讜诐 砖讜谞讛 讛转谞讗 诇砖讜谉 讛专讛讜讟 诇讜 讘驻讛 讜讘注诇 讛诇讬讻讜转 讻转讘 讛讟注诐 砖讗讬谉 讛转谞讗 诪讚拽讚拽 诇讛砖讜讜转 诇砖讜谞讜 讘讻诇 讛诪拽讜诪讜转 讻讚讬 诇讗砖诪讜注讬谞谉 讚诇讬讻讗 讘讛讗 诪讬诇转讗 诪砖讜诐 讜转讘讞专 诇砖讜谉 注专讜诪讬诐 讜讻诇 转谞讗 讚转谞讬 讻讚讘注讬 砖驻讬专 讚诪讬 讚诇讬讻讗 拽驻讬讚讗 讘诪讬诇转讗 讻诪讜 砖讻转讘 讛专"谉 讝讛 讛讟注诐 讘专讬砖 谞讚专讬诐 诇注谞讬谉 讛讗 讚拽讗诪专 砖诐 讘讙诪' 讚讛转谞讗 诇讗 讚讬讬拽 诇讛讬 诪驻专砖 讘专讬砖讗 讚讝诪谞讬谉 诪驻专砖 讘专讬砖讗 讛讛讜讗 讚驻转讞 讘讬讛 讜讝诪谞讬谉 诪驻专砖 讘专讬砖讗 讛讛讜讗 讚住诇讬拽 诪讬谞讬讛 讜讗注"讙 讚讘专讬砖 诪住讻转 谞讝讬专 诪住讬拽 讛讙诪专讗 讚讛转谞讗 讚讬讬拽 诇讛讬 诪驻专砖 讘专讬砖讗 讜讛讗 讚讝诪谞讬谉 诪驻专砖 讘专讬砖讗 讛讛讜讗 讚驻转讞 讘讬讛 讜讝诪谞讬谉 诪驻专砖 讘专讬砖讗 讻讜' 讘讻讜诇讛讜 讗讬讻讗 讟注诪讬 讻讚诪驻专砖 砖诐 讛讙诪专讗 诪"诪 讘讛讗 讚讝诪谞讬谉 转谞讬 讛诪谞讬谉 讘专讬砖讗 讜讝诪谞讬谉 转谞讬 讛注谞讬谉 讘专讬砖讗 讜讚讗讬 讛讟注诐 讻讚讗诪专谉 讚讘讗 诇讗砖诪讜注讬谞谉 讚诇讬讻讗 讘讛讗 诪讬诇转讗 诪砖讜诐 讜转讘讞专 诇砖讜谉 注专讜诪讬诐:



讛讻讛谞讬诐 砖讜诪专讬诐 讘讘讬转 讛诪拽讚砖 讻讜'. 驻讬专砖 讛诪驻专砖 讜讘讙诪专讗 谞驻拽讗 诇谉 诪拽专讗 讚讘讬转 讛诪拽讚砖 爪专讬讱 砖讬诪讜专 讚讗讬 诇讗 谞驻拽讗 诇谉 诪拽专讗 讛讜讛 讗诪讬谞讗 讚诇讗 爪专讬讱 砖讜诪专讬诐 讚讗讬谉 注谞讬讜转 讘诪拽讜诐 注砖讬专讜转 讜讗讬 讙谞讘讬 讻诇讬 诪拽讚砖 讬拽谞讜 讗讞专讬诐 讻讜'. 讜讗谞讬 讗讜诪专 讝讛 诇讗 讛讬讛 讜诇讗 谞讘专讗 讚讛讗 讚驻专讬讱 讛讙诪专讗 诪谞讛"诪 讗讬 讗驻砖专 诇驻专砖 讻诪讜 砖注诇讛 注诇 讚注转讜 讚驻专讬讱 诪谞讛"诪 讚讘讬转 讛诪拽讚砖 爪专讬讱 砖讬诪讜专 讜讝讛 诪讻诪讛 讟注诪讬诐 讞讚讗 讚讗"讻 讛讜讛 拽讗 诪转诪讛 讛讙诪专讗 诪谞讛"诪 讜讛讗 拽专讗 讻转讬讘 讻讚拽诪转诪讛 讛讙诪专讗 讘讻诇 诪拽讜诐 讚驻专讬讱 诪谞讛"诪 注诇 讚讘专 讚讻转讬讘 讘讬讛 拽专讗 诪驻讜专砖 讚讛讗 讛讻讗 谞诪讬 诪拽专讗 诪诇讗 讻转讜讘 讚讘讬转 讛诪拽讚砖 爪专讬讱 砖讬诪讜专 讜诇讗 讘诪拽讜诐 讗讞讚 讘诇讘讚 讗诇讗 讘砖谞讬 诪拽讜诪讜转 讻讚讻转讬讘 讜砖诪专讜 讗转 诪砖诪专转 讗讛诇 诪讜注讚 讜讛讜讗 诪爪讜转 注砖讛 讜讻转讬讘 谞诪讬 讜砖诪专转诐 讗转 诪砖诪专转 讛拽讚砖 讜诇砖讜谉 砖诪讬专讛 讗讝讛专讛 讛讬讗 讚讗诐 讘讟诇讜 讛砖诪讬专讛 注讘专讜 讘诇讗 转注砖讛 讻诪讜 砖讗诪专讜 讘讛讚讬讗 讘诪讻讬诇转讗 讜砖诪专讜 讗转 诪砖诪专转 讗讛诇 诪讜注讚 讗讬谉 诇讬 讗诇讗 讘注砖讛 讘诇讗 转注砖讛 诪谞讬谉 转"诇 讜砖诪专转诐 讗转 诪砖诪专转 讛拽讚砖 讻讜' 讜讻讱 讛诐 讚讘专讬 讛专诪讘"诐 讜讛专讗讘"讚 讜砖讗专 讛诪讞讘专讬诐 讘诪谞讬谉 讛诪爪讜转 注砖讛 讜诇讗 转注砖讛 讜讗诐 讻谉 讛讬讗讱 讗住转驻拽 诇讛讜 诪注讬拽专讗 诪谞诇谉 诪谉 讛驻住讜拽 讚讘讬转 讛诪拽讚砖 爪专讬讱 砖讬诪讜专 讚讛讗 讻转讬讘 讘讬讛 拽专讗 诪驻讜专砖 讻诪讜 砖谞转讘讗专 讜讻讘专 诪爪讬谞讜 谞诪讬 诇讛专讗砖讜谞讬诐 讝"诇 砖讻转讘讜 讘砖诐 专讘讬谞讜 讛讗讬 讙讗讜谉 讝"诇 讘诪住讻转 砖讘转 讗讛讛讬讗 讚专讬砖 驻专拽 讛讝讜专拽 讛讜爪讗讛 讙讜驻讗 讛讬讻讗 讻转讬讘讗 讻讜' 讜讝"诇 诇讗 讙专住讬谞谉 讛讬讻讗 讻转讬讘讗 讜讟注讜转 讛讜讗 讚诪注讬拽专讗 诇讗 讗住转驻拽 诇讛讜 讚讛讗 讻转讬讘 讘讬讛 拽专讗 诪驻讜专砖 讗诇 讬爪讗 讗讬砖 诪诪拽讜诪讜 讗诇讗 诪谞诇谉 讚讛讜讬讗 诪诇讗讻讛 讻讜' 注"讻. 讜注讜讚 讚讗"讻 诪讗讬 诪砖谞讬 讗讘讬讬 诇拽诪谉 讗诪专 拽专讗 讜讛讞讜谞讬诐 诇驻谞讬 讛诪砖讻谉 拽讚诪讛 讜讙讜' 讚讛讗 讘拽专讗 讝讛 诇讗 讗砖讻讞谉 讗讝讛专讛 讻诇诇 讚讘讬转 讛诪拽讚砖 爪专讬讱 砖讬诪讜专 专拽 砖讻转讜讘 讘讜 住讚专 讜讗讜驻谉 讛砖诪讬专讛 讜讗"讻 讬"诇 砖讗讬谉 讞讬讜讘 讻诇诇 诇砖诪讜专 讘讬转 讛诪拽讚砖 专拽 砖讘讗 讛讻转讜讘 诇讗讜专讜讬讬 住讚专 讜讗讜驻谉 砖诪讬专讛 讗诐 专讜爪讬诐 诇砖诪讜专 讜诇讻谉 讛讜讻专讞 讘诪讻讬诇转讗 诇诪讬诇祝 讚讘讬转 讛诪拽讚砖 爪专讬讱 砖讬诪讜专 诪拽专讗讬 讗讞专讬谞讬 砖讛讘讗转讬 诇注讬诇 讜讗诪讗讬 驻专讬讱 讛讙诪' 诇拽诪谉 注诇 转讬专讜抓 讗讘讬讬 讗诪专讬 讗讬谉 砖讬诪讜专 讘注诇诪讗 讗砖讻讞谉 讻讜' 注讚讬驻讗 诪讬谞讛 讛"诇 诇诪讬驻专讱 讛诇讗 诇讗 诪砖谞讬 讻诇诇 注诇 诪讛 砖讛拽砖讛 诪谞讛"诪 讜注讚讬讬谉 讛拽讜砖讬讗 诪谞讛"诪 讘诪拽讜诪讛 注讜诪讚转 讗驻讬诇讜 讗讞专 讻诇 讛转讬专讜爪讬诐 讚拽讗诪专 诇拽诪谉 讘讙诪专讗 讜讛讗 讜讚讗讬 讚诪注讬拽专讗 谞诪讬 诇讗 讗住转驻拽 诇讛讜 讚讛讱 砖诪讬专讛 讗讬谞讛 诪讞诪转 驻讞讚 诇住讟讬诐 讙谞讘讬诐 讗诇讗 诪驻谞讬 砖讛讜讗 讻讘讜讚 讜讙讚讜诇讛 诇讘讬转 砖诇讗 讬讛讗 讘诇讗 砖讜诪专讬诐 讻讬 讗讬谞讜 讚讜诪讛 驻诇讟专讬谉 砖讬砖 注诇讬讜 砖讜诪专讬诐 诇驻诇讟专讬谉 砖讗讬谉 注诇讬讜 砖讜诪专讬诐 讻诪讜 砖讗诪专讜 讘住驻专讬 讝讜讟讗 驻专砖转 拽专讞 注诇 驻住讜拽 讜讝专 诇讗 讬拽专讘 讛诇讻讱 讘注诇 讻专讞讱 爪专讬讱 讗转讛 诇驻专砖 讛讗 讚驻专讬讱 讛讙诪专讗 诪谞讛"诪 诇讗 驻专讬讱 讗诇讗 注诇 住讚专 讜讗讜驻谉 讛砖诪讬专讛 讚拽转谞讬 讛诪砖谞讛 讚讘注讬谞谉 讙' 砖讜诪专讬诐 讘讙' 诪拽讜诪讜转 驻专讬讱 诪谞讛"诪 讚诇诪讗 讘讞讚 砖讜诪专 住讙讬 讜讗转"诇 讚讘注讬谞谉 讙' 砖讜诪专讬诐 讚诇诪讗 讻讜诇讛讜 讘讞讚 诪拽讜诐 诇讞讜讚 讜诪讛 砖讻转讜讘 诇拽诪谉 讘讙诪专讗 砖诇驻谞讬谞讜 讗诪专讬 讗讬谉 砖讬诪讜专 讘注诇诪讗 讗砖讻讞谉 讚讘注讬 讻讛谞讬诐 砖讬诪讜专 讟注讜转 讚诇讜讙 住讜驻专 讬砖 砖诐 讜爪专讬讱 诇讛讬讜转 讚讘注讬 讙' 讻讛谞讬诐 砖讬诪讜专 讻诪讜 砖讻转讜讘 讘住驻专讬诐 讛诪讚讜讬讬拽讬诐 讜讛诪驻专砖 讙讜驻讬讛 驻讬专砖 诇拽诪谉 讘讙诪专讗 诪谞讗 讛谞讬 诪讬诇讬 讻诇讜诪专 诪谞诇谉 诪谉 讛驻住讜拽 讚讘注讬谞谉 砖诇砖讛 砖讜诪专讬诐 讜诇讗 驻讬专砖 诪谞讗 讛谞讬 诪讬诇讬 讚讘讬转 讛诪拽讚砖 爪专讬讱 砖讬诪讜专 讜讗讜诇讬 讞讝专 讘讜 诪讻讞 讛讟注诪讬诐 砖驻讬专砖转讬. 讜注讜讚 驻讬专砖 讛诪驻专砖 砖爪专讬讱 诇讘讬转 讛诪拽讚砖 砖讬讛讬讜 砖讜诪专讬诐 讬讜诐 讜诇讬诇讛 讜讙诐 讝讛 诇讗 讛讬讛 讜诇讗 谞讘专讗 诇驻讬 砖讗讬谉 诪爪讜转 砖诪讬专讛 讝讜 讗诇讗 讚讜拽讗 讘诇讬诇讛 讗讘诇 诇讗 讘讬讜诐 讜讻谉 讻转讘讜 讘讛讚讬讗 讛专诪讘"诐 讜住诪"讙 讜专"砖 讜专"注 诪讘专讟谞讜专讛 讝"诇 讘专讬砖 诪讚讜转 讜诪讬讛讜 拽砖讛 诇讬 注诇 讛诪讻讬诇转讗 砖讛讘讗转讬 讜注诇 讛讙诪专讗 讚讬讚谉 讚讛讗 讻诇 讛谞讬 拽专讗讬 讘诪砖讻谉 讜讗讛诇 诪讜注讚 砖讛讬讛 讘诪讚讘专 讻转讬讘 讘讘讬转 注讜诇诪讬诐 诪谞诇谉 讜讗讬 讗驻砖专 诇讜诪专 讚诪砖讻谉 讜诪拽讚砖 讙诪专讬谞谉 诪讛讚讚讬 讚讛讗 讻讛"讙 诪诪砖 驻专讬讱 讛讙诪专讗 讘讬讜诪讗 讘驻专拽 讟专祝 讘拽诇驻讬 讙讘讬 讜讻诇 讗讚诐 诇讗 讬讛讬讛 讘讗讛诇 诪讜注讚 讜讘驻专拽 讛讜爪讬讗讜 诇讜 讙讘讬 诪注诇讛 注砖谉 讜讘驻专拽 砖谞讬 砖注讬专讬 讙讘讬 诪讚讘' 讛诪讚讘专' 讜诪爪专讬讱 拽专讗 诇讛砖讜讜转 诪拽讚砖 诇诪砖讻谉 讜讻谉 讘住讜讟讛 驻专拽 讛讬讛 诪讘讬讗 讙讘讬 注驻专 住讜讟讛 讜诪谉 讛注驻专 讗砖专 讬讛讬讛 讘拽专拽注 讛诪砖讻谉 驻专讬讱 讛讙诪专讗 砖讬诇讛 讜讘讬转 注讜诇诪讬诐 诪谞讬谉 讜诪爪专讬讱 讛转诐 拽专讗 诇专讘讜转 砖讬诇讛 讜讘讬转 注讜诇诪讬诐 讜讻谉 讘驻"讘 讚砖讘讜注讜转 讗诪专讬谞谉 诪讻讚讬 诪砖讻谉 讗讬拽专讬 诪拽讚砖 讜诪拽讚砖 讗讬拽专讬 诪砖讻谉 转专讬 拽专讗讬 诇诪讛 诇讬 谞讻转讜讘 讗讜 讗讬讚讬 讜讗讬讚讬 诪拽讚砖 讗讜 讗讬讚讬 讜讗讬讚讬 诪砖讻谉 诪砖讻谉 讜诪拽讚砖 诇诪讛 诇讬 讻讜' 砖"诪 讘讛讚讬讗 讚讗注"讙 讚诪拽讚砖 讗讬拽专讬 诪砖讻谉 诇讗 讙诪专讬 诪讛讚讚讬 讗讬 诇讗讜 讚讻转讬讘 拽专讗讬 讬转讬专讬 讜砖诪讗 讬"诇 讚拽讬诐 诇讛讜 砖讬砖 讗讛诇 诪讜注讚 诪讬讜转专 诇讻讱 爪专讬讱 诇讛砖讜讜转 诪拽讚砖 诇诪砖讻谉 讜讻讛"讙 转讬专爪讜 讛转讜住驻讜转 讘专讬砖 注讬专讜讘讬谉 讙讘讬 讛讗 讚讗诪专 专讘 讬讛讜讚讛 讗诪专 砖诪讜讗诇 砖诇诪讬诐 砖砖讞讟谉 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉 砖谞讗诪专 讜砖讞讟讜 驻转讞 讗讛诇 诪讜注讚 讘讝诪谉 砖讛诐 驻转讜讞讬谉 讜诇讗 讘讝诪谉 砖讛诐 谞注讜诇讬谉 讜讛讗 讻讬 讻转讬讘 讛讗讬 讘诪砖讻谉 讻转讬讘 讗砖讻讞谉 诪拽讚砖 讚讗讬拽专讬 诪砖讻谉 诪砖诪注 讚诪砖讻谉 讜诪拽讚砖 讙诪专讬谞谉 诪讛讚讚讬 讜讻谉 讘驻"拽 讚讞讜诇讬谉 讙讘讬 诇讜讬诐 讘砖谞讬诐 拽讗诪专 讬讻讜诇 讗祝 砖讬诇讛 讜讘讬转 注讜诇诪讬诐 讻讱 转"诇 诇注讘讜讚 注讘讜讚转 注讘讜讚讛 讜讙讜' 讗诇诪讗 讗讬 诇讗讜 拽专讗 讛讜讛 讙诪专讬谞谉 诪讛讚讚讬 讜讝讛 住讜转专 诇讻诇 讛谞讬 讙诪专讜转 砖讛讘讗转讬 讜转讬专爪讜 讚砖诪讗 拽讬诐 诇讬讛 诇讙诪专讗 砖讬砖 讗讛诇 诪讜注讚 诪讬讜转专 诇讻讱 诇讛砖讜讜转 诪拽讚砖 诇诪砖讻谉 讜注讜讚 讬"诇 讻诪讜 砖驻讬专砖 专讘讬谞讜 讞讬讬诐 讻讛谉 讘驻专拽 讘' 讚砖讘讜注讜转 讚讚讘专 砖讗讬谞讜 转诇讜讬 讘拽讚讜砖转 诪拽讜诐 讻讛讛讬讗 讚注讬专讜讘讬谉 讜讚讞讜诇讬谉 讛转诐 住讙讬 讘讞讚 拽专讗 诇砖谞讬讛诐 讗讘诇 讘砖讘讜注讜转 讚转诇讜讬 讘拽讚讜砖转 诪拽讜诐 诇讗 讙诪专讬谞谉 诪讛讚讚讬 诪讟注诪讗 讚诪驻专砖 专讘讬 讗诇注讝专 讛转诐 讜讻谉 讘讻诇 讛谞讬 讚讬讜诪讗 砖讛讘讗转讬 讚谞注砖讬谉 讘驻谞讬诐 讛讜讬 转诇讜讬 讘拽讚讜砖转 诪拽讜诐 讜砖讬诇讜讞 砖注讬专 讛诪讚讘专讛 讘讗 诪讻诇诇 讞讘讬专讜 砖谞注砖讛 讘驻谞讬诐 讜讻谉 讛讛讬讗 讚住讜讟讛 讚爪专讬讱 拽专拽注 讛诪砖讻谉 注"讻 讜诇驻讬 砖砖诪讬专转 讛诪砖讻谉 讜讛诪拽讚砖 谞诪讬 讗讬谞讜 转诇讜讬 讘拽讚讜砖转 诪拽讜诐 讻诪讜 讛讛讬讗 讚注讬专讜讘讬谉 讜讚讞讜诇讬谉 讛诇讻讱 诇讗 爪专讬讱 拽专讗 诇讛砖讜讜转 诪拽讚砖 诪砖讻谉. 讻谉 谞"诇:



讘讬转 讛谞讬爪讜抓. 驻讬专砖 讛诪驻专砖 诇讗 砖诪注转讬 讘讜 讟注诐 诇诪讛 谞拽专讗 讻谉 讜诇讬 谞专讗讛 诇讬转谉 讘讜 讟注诐 谞讻讜谉 诇驻讬 砖诇讗 讛讬讜 诪住讬拽讬谉 讘讜 诪讚讜专讜转 讙讚讜诇讜转 讻诪讜 讘讘讬转 讛诪讜拽讚 砖讛讬讛 砖诐 转诪讬讚 讗砖 讙讚讜诇 诇讛转讞诪诐 砖诐 讛讻讛谞讬诐 砖讛讬讜 讛讜诇讻讬诐 讬讞驻讬诐 注诇 专爪驻转 讛注讝专讛 砖讛讬讗 砖诇 砖讬砖 讚讘注讬谞谉 砖诇讗 讬讛讗 讚讘专 讞讜爪抓 讘讬谞讜 诇专爪驻讛 讻讚驻专砖"讬 讘驻"拽 讚讬讜诪讗 讙讘讬 讜讗讞转 诇砖讻转 讘讬转 讛诪讜拽讚 讻讜'. 讜讻谉 驻专砖"讬 讘驻"拽 讚砖讘转 讘诪砖谞讛 讜诪讗讞讬讝讬谉 讗转 讛讗讜专 讘诪讚讜专转 讘讬转 讛诪讜拽讚 讻讜' 讗讜 讻诪讜 砖驻讬专砖 讛专诪讘"诐 讝"诇 砖诐 砖讛讬讜 诪住讬拽讬谉 讘讜 诪讚讜专讜转 讙讚讜诇讜转 诇讬拽讞 诪砖诐 讗砖 诇爪讜专讱 讛诪讝讘讞 砖诪爪讜讛 诇讛讘讬讗 诪谉 讛讛讚讬讜讟 讜讻谉 驻讬专砖讜 讛转讜住驻讜转 讘驻"拽 讚讬讜诪讗 讘砖诐 专讘讬谞讜 讞谞谞讗诇 讝"诇 讜诇讻诇 讛驻讬专讜砖讬诐 讗讬讻讗 诇诪讬诪专 讚诇驻讬讻讱 谞拽专讗 讘讬转 讛诪讜拽讚 注诇 砖诐 砖讛讬讛 砖诐 转诪讬讚 讗砖 讙讚讜诇 讗讘诇 讘讘讬转 讛谞讬爪讜抓 诇讗 讛讬讛 砖诐 讗砖 专拽 诇拽讬讜诐 讛讗砖 砖讗诐 讬讻讘讛 讛讗砖 诪谉 讛诪注专讻讛 讛注砖讜讬讛 讘驻谞讬 注爪诪讛 诇讻讱 诇拽讬讜诐 讛讗砖 讻讚讗讬转讗 讘住讜祝 驻专拽 讟专祝 讘拽诇驻讬 讗讝 讬拽讞讜 诪谉 讘讬转 讛谞讬爪讜抓 讜诇讻讱 诇讗 讛讬讛 爪讜专讱 诇讛讬讜转 诪讜拽讚 讙讚讜诇 讘讘讬转 讛谞讬爪讜抓 专拽 讗砖 拽讟谉 讛讜讗讬诇 砖讛讬讛 诪注专讻讛 讘驻谞讬 注爪诪讛 诇拽讬讜诐 讛讗砖 讜讻"砖 诇驻讬 驻讬专讜砖 专"讞 讜讛专诪讘"诐 砖讛讘讗转讬 砖讙诐 讘讘讬转 讛诪讜拽讚 讛讬讛 讗砖 讙讚讜诇 诇拽讬讜诐 讛讗砖 讜砖诇砖转谉 讛讬讜 爪专讬讻讜转 诇拽讬讜诐 讛讗砖 砖讗诐 讬讻讘讛 讛讗砖 诪讘讬转 讛诪讜拽讚 讜诪讘讬转 讛谞讬爪讜抓 讬拽讞讜 诪谉 讛诪注专讻讛 讛注砖讜讬讛 讘驻谞讬 注爪诪讛 诇讻讱 诇驻讬讻讱 谞拽专讗 讘讬转 讛谞讬爪讜抓 诇注专讱 讘讬转 讛诪讜拽讚 讙讚讜诇 注诇 砖诐 砖讛讬讛 砖诐 讗砖 拽讟谉 讻注讬谉 谞讬爪讜抓 砖诇 讗砖. 讻谉 谞专讗讛 诇讬:



讜讛专讜讘讬谉 砖讜诪专讬谉 砖诐. 驻讬专砖 讛诪驻专砖 诇驻讬 砖注讚讬讬谉 诇讗 讛讙讬注讜 诇注砖讜转 注讘讜讚讛 讜讗讬谉 讬讻讜诇讬谉 诇注砖讜转讛 注讘讚讬谞谉 诇讛讜 砖讜诪专讬诐 砖讗讜转谉 砖讬讻讜诇讬谉 诇注讘讜讚 讗讬谞谉 专讜爪讬诐 诇砖诪讜专 讜注讜讚 讛讜讗讬诇 讜讬讻讜诇讬谉 诇注讘讜讚 讗讬谉 讗谞讜 诪谞讬讞讬谉 讗讜转谉 诇砖诪讜专 讻讜'. 讜拽砖讛 诇讬 注诇 驻讬专讜砖讜 讟讜讘讗 讞讚讗 砖讛专讬 讗讛专谉 讜砖谞讬 讘谞讬讜 讛讬讜 讬讻讜诇讬谉 诇注讘讜讚 讜讗驻讬诇讜 讛讻讬 讛讬讜 砖讜诪专讬诐 讘诪砖讻谉 讗"讻 讗诪讗讬 讗讬谉 讗谞讜 诪谞讬讞讬谉 讗讜转谉 砖讬讻讜诇讬谉 诇注讘讜讚 诇砖诪讜专 讗祝 讘诪拽讚砖 砖讛专讬 诇讗 讬诇驻讬谞谉 砖诪讬专转 讛诪拽讚砖 讘砖诇砖讛 诪拽讜诪讜转 讗诇讗 诪砖诪讬专转 讗讛专谉 讜砖谞讬 讘谞讬讜 讘诪砖讻谉 讜注讜讚 诪砖诪注 诪转讜讱 驻讬专讜砖讜 砖讙诐 讘讘讬转 讛诪讜拽讚 讛讬讜 讛砖讜诪专讬诐 讚讜拽讗 讛专讜讘讬谉 讜诇讗 讛驻专讞讬 讻讛讜谞讛 讛讜讗讬诇 砖讛诐 讛讙讬注讜 诇注砖讜转 注讘讜讚讛 讜讻谉 诪砖诪注 讘讛讚讬讗 诪讚讘专讬 讛诪驻专砖 诇拽诪谉 讘讙诪专讗 讙讘讬 讛转诐 讚诇讗 诪讟讜 诇诪注讘讚 注讘讜讚讛 拽专讬 诇讛讜 专讜讘讬诐 讻讜' 诪讚驻讬专砖 讛转诐 讙讘讬 砖诪讬专讛 讚诇讗 诪讟讜 讻讜' 诪砖诪注 讚讛讻讗 讙讘讬 驻专讞讬 讻讛讜谞讛 讗讬谉 讘讛诐 砖诪讬专讛 讗诇讗 讘砖讘讬诇 讻讱 讛讬讜 讬砖谞讬诐 讛驻专讞讬 讻讛讜谞讛 讘讘讬转 讛诪讜拽讚 讻讚讬 砖讬讛讬讜 诪讝讜诪谞讬谉 诇诪讞专 诇注讘讜讚讛 讘讬讜诐 注讘讜讚转谉 讜拽砖讛 讚讗"讻 诇诪讛 谞拽讟 讛转谞讗 砖诐 讚诇讗 讛讜讛 诇讬讛 诇讜诪专 讗诇讗 讜讛专讜讘讬诐 砖讜诪专讬诐 讚讛讜讛 诪砖诪注 砖讛诐 讛讬讜 讛砖讜诪专讬诐 讘讻诇 讛砖诇砖讛 诪拽讜诪讜转 讗诇讗 注诇 讻专讞讱 诪讚谞拽讟 砖诐 诪砖诪注 讚讘讗 诇讗砖诪讜注讬谞谉 讚讜拽讗 砖诐 讛讬讜 讛专讜讘讬谉 砖讜诪专讬诐 诇讗驻讜拽讬 讘讘讬转 讛诪讜拽讚 讛讬讜 讛砖讜诪专讬诐 驻专讞讬 讻讛讜谞讛 讜讻谉 讻转讘讜 讘讛讚讬讗 专讘讬谞讜 诪砖讛 诪拽讜爪讬 讘住诪"讙 讜专"注 诪讘专讟谞讜专讛 讝"诇 讘驻讬专讜砖 讛诪砖谞讛 讚驻专讞讬 讻讛讜谞讛 讛讬讜 讛砖讜诪专讬诐 讘讘讬转 讛诪讜拽讚 讜讟注诪讗 讜专讗讬讛 诇讗 讛讙讬讚讜 诇讚讘专讬讛诐. 讜谞专讗讛 诇讬 讛讟注诐 讚诇讗 讛讬讜 讛驻专讞讬 讻讛讜谞讛 砖讜诪专讬诐 诇讗 讘讘讬转 讗讘讟讬谞住 讜诇讗 讘讘讬转 讛谞讬爪讜抓 讗诇讗 讚讜拽讗 讘讘讬转 讛诪讜拽讚 讻讚讬 砖讬讛讬讜 诪讝讜诪谞讬诐 诇诪讞专 诇驻讬讜住 诇转专讜诐 讗转 讛诪讝讘讞 讻讚拽转谞讬 讘诪砖谞讛 讛诪诪讜谞讛 讘讗 讜讚驻拽 注诇讬讛诐 讜讛诐 驻转讞讜 诇讜 讗诪专 诇讛诐 诪讬 砖讟讘诇 讬讘讗 讜讬驻讬住 讻讜' 讜讗讜转讜 讛驻讬讜住 讛讬讛 讘讘讬转 讛诪讜拽讚 讻诪讜 砖讗驻专砖 诇拽诪谉 讗讘诇 拽砖讛 讛讬讗讱 讗驻砖专 诇讜诪专 讚讛驻专讞讬 讻讛讜谞讛 讛讬讜 讛砖讜诪专讬诐 讘讘讬转 讛诪讜拽讚 讚讛讗 讛诪砖谞讛 拽转谞讬 讘住诪讜讱 诇讗 讛讬讜 讬砖谞讬诐 讘讘讙讚讬 拽讚砖 讗诇讗 讛讬讜 驻讜砖讟讬谉 讻讜' 讜诪转讻住讬诐 讘讻住讜转 注爪诪谉 诪砖诪注 讘讛讚讬讗 讚讘讻住讜转 注爪诪谉 诪讬讛讜 讛讬讜 讬砖谞讬诐 讜讛诇讗 转谞谉 讘诪讚讜转 讜诪讬讬转讬 诇拽诪谉 讘驻专拽讬谉 讗讬砖 讛专 讛讘讬转 讛讬讛 诪讞讝专 注诇 讻诇 诪砖诪专 讜诪砖诪专 讻讜' 讗诇诪讗 砖讛砖讜诪专讬诐 诇讗 讛讬讜 讬砖谞讬诐 讻诇诇 讻诇 讛诇讬诇讛. 讜讗讬 讗驻砖专 诇讜诪专 讚讛讗讬 诇讗 讛讬讜 讬砖谞讬诐 讘讘讙讚讬 拽讚砖 讻讜' 诇讗 拽讗讬 讗诇讗 讚讜拽讗 讗讝拽谞讬 讘讬转 讗讘 讗讘诇 讛驻专讞讬 讻讛讜谞讛 诇讗 讛讬讜 讬砖谞讬诐 讻诇诇 讚讛讗 诇讬转讗 诪讻诪讛 讟注诪讬诐. 讞讚讗 讚讗"讻 讗讬谉 住讚专 讘诪砖谞讛 讚讛讜讛 诇讬讛 诇讜诪专 诇讗 讛讬讜 讬砖谞讬诐 讻讜' 拽讜讚诐 驻专讞讬 讻讛讜谞讛 讗讬砖 讻住讜转讜 讘讗专抓 讜注讜讚 诪讚拽转谞讬 讘住讬驻讗 讛诪诪讜谞讛 讘讗 讜讚讜驻拽 注诇讬讛诐 讻讜' 诪讚拽讗诪专 注诇讬讛诐 住转诐 诪砖诪注 诇讻诇 讗讜转谉 讛谞讝讻专讬谉 诇注讬诇 砖讛讬讜 讘讘讬转 讛诪讜拽讚 讚讛讬讬谞讜 讝拽谞讬 讘讬转 讗讘 讜讙诐 驻专讞讬 讻讛讜谞讛 讜注讜讚 诪讚讗诪专 诇讛诐 诪讬 砖讟讘诇 讬讘讗 讜讬驻讬住 讜讛讗讬 讜讚讗讬 讚诇讗 诇讝拽谞讬 讘讬转 讗讘 诇讞讜讚 讗诪专 诪讬 砖讟讘诇 讬讘讗 讜讬驻讬住 讗诇讗 讙诐 诇驻专讞讬 讻讛讜谞讛 砖讛讬讜 讘讘讬转 讛诪讜拽讚 讜注讜讚 砖讛专讬 讻转讘 讛专诪讘"诐 讝"诇 讘讛讚讬讗 讘住讜祝 讛诇讻讜转 讘讬转 讛讘讞讬专讛 讜讝"诇 诇讗 讛讬讜 讛讻讛谞讬诐 讛砖讜诪专讬诐 讬砖谞讬诐 讘讘讙讚讬 讻讛讜谞讛 讗诇讗 诪拽驻诇讬谉 讗讜转谉 讻讜' 注讚 讜诇讜讘砖讬谉 讘讙讚讬 注爪诪谉 讜讬砖谞讬诐 注诇 讛讗专抓 讻讚专讱 讻诇 砖讜诪专讬 讞爪专讜转 讛诪诇讻讬诐 砖讗讬谞诐 讬砖谞讬诐 注诇 讛诪讟讜转 注讻"诇. 讜讗讬 讗驻砖专 诇驻专砖 讛讗 讚拽转谞讬 讛诪砖谞讛 砖讛讬讜 讬砖谞讬诐 讘讻住讜转 注爪诪谉 注诇 讛讗专抓 诇讗讜 讚讜拽讗 讬砖谞讬诐 讗诇讗 砖讜讻讘讬诐 诪驻谞讬 砖诇讗 讛讬讜 讬讻讜诇讬谉 诇注诪讜讚 注诇 专讙诇讬讛诐 讻诇 讛诇讬诇讛 诇砖诪讜专 讜诇驻讬讻讱 讛讬讜 砖讜讻讘讬谉 讚讛讗 诇讬转讗 讚讛讗 讘讬讜诪讗 专讬砖 驻专拽 讘专讗砖讜谞讛 讗诪专讬谞谉 讚诇讻讱 诇讗 讛讜讛 驻讬讬住 讘专讗砖讜谞讛 讘转专讜诪转 讛讚砖谉 诪砖讜诐 讚住讘讜专 讻讬讜谉 讚讗讬讻讗 讗讜谞住 砖讬谞讛 诇讗 讗转讜 讻讜' 砖"诪 讘讛讚讬讗 砖讛讬讜 讬砖谞讬诐 诪诪砖 讜讻谉 讻转讘讜 讛转讜住驻讜转 讘讛讚讬讗 讘讝讘讞讬诐 驻专拽 砖谞讬 讙讘讬 诪讬转讬讘讬 专讗讜讛讜 讗讞讬讜 讛讻讛谞讬诐 讻讜'. 诇讻谉 谞专讗讛 讘注讬谞讬 讚讝诪谉 拽讘讜注 讛讬讛 诇讛诐 诇讬砖谉 讘诇讬诇讛 讜讗诐 诪爪讗讜 讛诪诪讜谞讛 砖讬砖谉 讬讜转专 讞讜讘讟讜 讘诪拽诇 讜砖专祝 讘讙讚讬讜 讗诐 诇讗 砖注诪讚 转讞诇讛 讜讗诪专 砖诇讜诐 注诇讬讱 讜诪砖诪专 讗讞讚 讛讬讛 讬砖谉 讜诪砖诪专 砖谞讬 讛讬讛 谞讬注讜专 讜砖讜诪专 讻讚专讱 讻诇 砖讜诪专讬 讞爪专讜转 讛诪诇讻讬诐 讜讻谉 讚讬讬拽 诇砖讜谉 讛诪砖谞讛 讚诪讚讜转 砖讛讘讗转讬 讚拽转谞讬 拽讜诇 讘谉 诇讜讬 诇讜拽讛 讜讘讙讚讬讜 谞砖专驻讬谉 砖讬砖谉 诇讜 注诇 诪砖诪专讜 诪讚谞拽讟 注诇 诪砖诪专讜 诪砖诪注 砖讗讬谞讜 谞诇拽讛 讗诇讗 注诇 砖讬砖谉 注诇 诪砖诪专转讜 讗讘诇 讘诇讗 诪砖诪专讜 讛讬讛 讬砖谉 讘讛讬转专 讚讗诐 诇讗 讻谉 注诇 诪砖诪专讜 诇诪讛 诇讬 讜讛砖讜诪专讬诐 讛讬讜 诪转讞诇驻讬谉 注诇 驻讬 诪砖诪专讜转 注讚 砖讬讙诪专讜 讻"讚 诪砖诪专讜转 讜讞讜讝专讬谉 讞诇讬诇讛 讻诪讜 讘砖讗专 注讘讜讚讜转 讜讛砖转讗 诇讗 拽砖讬讗 诪讬讚讬. 讻谉 谞专讗讛 诇讬:



讜讝拽谞讬 讘讬转 讗讘 讬砖谞讬诐 砖诐. 驻讬专砖 专"注 诪讘专讟谞讜专讛 讝"诇 注诇 讛专讜讘讚讬谉 讛讬讜 讬砖谞讬诐 讜诇讗 讚拽 砖讛专讬 讘讙诪专讗 拽讗诪专 专讜讘讚讬谉 诪讗讬 谞讬谞讛讜 讙讝专讗 讚讗爪讟讘转讗 讚住诇拽讬 讘讛讜 诇讗爪讟讘转讗 讛专讬 讘讛讚讬讗 诪砖诪注 砖诇讗 注诇 讛专讜讘讚讬谉 讛讬讜 讬砖谞讬诐 讗诇讗 讘讗爪讟讘转讗 讜注讜讚 讚讗"讻 讛讬讛 诇讜 诇讜诪专 讬砖谞讬诐 注诇 讙讘讬讛谉 讜诪讚拽讗诪专 砖诐 诪砖诪注 讚诇讗 拽讗讬 讗专讜讘讚讬谉 讗诇讗 讘转讜讱 讻谞讬住转 讛讞讜诪讛 讛讬讜 讬砖谞讬诐 讜讻谉 驻讬' 讛诪驻专砖 讜讘诪拽讜诐 讞讜诇 讛讬讜 讬砖谞讬诐 讜诇讗 讘诪拽讜诐 拽讚砖 讚讘讬转 讛诪讜拽讚 讛讬讛 讘谞讜讬 讞爪讬讜 讘拽讚砖 讜讞爪讬讜 讘讞讜诇 讜专讗砖讬 驻住驻住讬谉 拽谞讬诐 讛讬讜 诪驻住讬拽讬谉 讘讬谉 拽讚砖 诇讞讜诇 讻讚讬 砖讬讝讛专讜 讛讻讛谞讬诐 砖诇讗 讬谞讛讙讜 讘诪拽讜诐 拽讚砖 诪谞讛讙 讞讜诇 讻讚讗讬转讗 讘讬讜诪讗 讜诪讛 砖讻讛谉 讙讚讜诇 讛讬讛 讬砖谉 讘诇砖讻转 驻专讛讚专讬谉 讝' 讬诪讬诐 诇驻谞讬 讬讜诐 讛讻驻讜专讬诐 讗注"讙 砖讛讬转讛 讘谞讜讬讛 讘拽讚砖 讛讬讬谞讜 诪砖讜诐 砖讛讬转讛 驻转讜讞讛 诇讞讜诇 讜讗"讻 讛讜讛 转讜讻讛 讞讜诇 讚讗讬 诇讗讜 讛讻讬 讛讗 讗讬谉 讬砖讬讘讛 讘注讝专讛 讜讻诇 砖讻谉 砖讗讬谉 讬砖谞讬诐 讘讛:



讜诪驻转讞讜转 讛注讝专讛 讘讬讚诐. 转讬诪讛 讚讛讗 转谞讗 讘转讜住驻转讗 讚砖拽诇讬诐 驻"讘 讙讘讬 讗讬谉 驻讜讞转讬谉 诪砖诇砖讛 讙讝讘专讬谉 讜诪砖讘注讛 讗诪专讻诇讬谉 讻讜' 诪讛 讛讬讜 注讜砖讬谉 讗诇讜 砖讘注讛 讗诪专讻诇讬谉 砖讘注讛 诪驻转讞讜转 讛注讝专讛 讛讬讜 讘讬讚诐 专爪讛 讗讞讚 诪讛诐 诇驻转讜讞 讗讬谞讜 讬讻讜诇 注讚 砖讬讻谞住讜 讻讜诇诐 讜讬驻转讞讜 讻讜' 讜谞专讗讛 诇讬 讚讛转诐 讗讬讬专讬 讘诪驻转讞讜转 讛注讝专讛 砖诇 讞讚专讬诐 砖讛讬讛 讘讛谉 诪诪讜谉 讛讛拽讚砖 讜讛讻讬 讚讬讬拽 讛住讬驻讗 讚拽转谞讬 讜讛讙讝讘专讬谉 谞讻谞住讬谉 讗讞专讬讛谉 讜诪讜爪讬讗讬谉 诪讛 砖讛诐 爪专讬讻讬谉 讜讛转诐 诪驻专砖 诪讛 讛讬讜 注讜砖讬谉 讗诇讜 砖诇砖讛 讙讝讘专讬谉 讜讗诪专 砖讛诐 诪转注住拽讬谉 讘诪诪讜谉 讛讛拽讚砖 讜讛诐 驻讜讚讬谉 讛注专讻讬谉 讜讛讞专诪讬诐 讜讛讛拽讚砖讜转 讜诪注砖专 砖谞讬 讜讻诇 诪诇讗讻转 讛拽讚砖 讜讛讻讗 讗讬讬专讬 讘诪驻转讞讜转 讛注讝专讛 砖诇 砖讗专 讞讚专讬诐 砖诇讗 讛讬讛 讘讛谉 诪诪讜谉 讛讛拽讚砖 讻讬 讗诐 爪专讻讬 讛注讘讜讚讛:



讗讬砖 讻住讜转讜 讘讗专抓. 谞专讗讛 诇讬 讚诇讗 讙专住讬谞谉 讻住讜转讜 讗诇讗 讻住转讜 诪诇砖讜谉 讻专 讜讻住转 讜诪讻讗谉 诪讘讬讗讬谉 讛转讜住驻讜转 专讗讬讛 讘注"讗 讘驻专拽 讛砖讜讻专 讗转 讛驻讜注诇 讚讻住转 讛讜讗 讛诪爪注 拽讟谉 砖拽讜专讬谉 拽讬砖讬谉 砖谞讜转谉 讛讗讚诐 转讞转 专讗砖讜 讜讻专 讛讜讗 讛诪爪注 讙讚讜诇 砖讻诇 讙讜驻讜 砖诇 讗讚诐 砖讜讻讘 注诇讬讜 讜讛注讜诇诐 讟讜注讛 砖讗讜诪专 诇拽讟谉 讻专 讜诇讙讚讜诇 讻住转 讜讗谞讬 砖诪注转讬 讜诇讗 讗讘讬谉 诪谞讗 诇讛讜 讚讛讗讬 讗讬砖 讻住讜转讜 讘讗专抓 专"诇 砖讛讬讜 谞讜转谞讬谉 讗讬砖 讻住讜转讜 讘讗专抓 转讞转 专讗砖讜 诇诪专讗砖讜转讬讜 讚讬诇诪讗 驻讬专讜砖讜 砖讛讬讜 砖讜讟讞讬谉 讗讬砖 讻住转讜 讘讗专抓 转讞转 讻诇 讙讜驻讜 讜砖讻讘 注诇讬讜 讜讻谉 诪砖诪注 拽爪转 诇拽诪谉 讘讙诪专讗. 讜诪讛 砖讻转讘讜 砖讛注讜诇诐 讟讜注讛 砖讗讜诪专 诇拽讟谉 讻专 讻讜' 谞专讗讛 诇讬 砖讛注讜诇诐 住讜诪讻讬谉 注诇 讛专诪讘"诐 讝"诇 砖驻讬专砖 讻谉 讘讛讚讬讗 讘住讜祝 驻' 讘诪讛 讟讜诪谞讬谉 讘诪砖谞讛 讜谞讜转谉 诇转讞转 讛讻专 讗讜 转讞转 讛讻住转 讜谞讙专专 讗讞专讬讜 专"注 诪讘专讟谞讜专讛 讝"诇 砖诐 讘驻讬专讜砖 讛诪砖谞讛 讜讘驻专拽 讬"讜 讜讘驻专拽 注砖专讬诐 讚讻诇讬诐 讜诪讬讛讜 讘注诇 讛注专讜讱 驻讬专砖 讻讚讘专讬 讛转讜住驻讜转 讜讛讘讬讗 专讗讬讛 诪驻专拽 讛砖讜诇讞 讗诪专讛 诇讬讛 讘专转讬讛 诇专讬砖 诇拽讬砖 诇讗 讘注讬 诪讬讚讬 诇诪讝讙讗 讗诪专 诇讛 讘转讬 讻专住讬 讻专讬 讜讙诐 讛转讜住驻讜转 讛讘讬讗讜 专讗讬讛 讝讜 讜讛讘讬讗讜 注讜讚 专讗讬讜转 讗讞专讜转 诪讛讗 讚转谞谉 讘驻专拽 讻"讞 诪讻诇讬诐 讻专 砖注砖讗讜 住讚讬谉 讜讻住转 注砖讗讜 诪讟驻讞转 讗诇诪讗 讚讘专 讙讚讜诇 诪讻住转 讜诪讛讗 讚讙专住讬谞谉 讘驻专拽 讘转专讗 讚注讬专讜讘讬谉 讜谞注砖讬转 讻专 诇讘注诇讛 讜专"注 诪讘专讟谞讜专讛 讝"诇 讙讜驻讬讛 讘驻"讬 讚诪住讻转 诪拽讜讗讜转 驻讬专砖 讻讚讘专讬 讛转讜住驻讜转 讜讛注专讜讱:





诪专讗讬转 讛注讬谉

讘砖诇砖讛 诪拽讜诪讜转 讛讻讛谞讬诐 砖讜诪专讬诐 讘讘讬转 讛诪拽讚砖 讜讻讜'. 讟注诐 砖拽专讗 专讘讬谞讜 讛拽讚讜砖 诇诪住讻转讗 讝讜 转诪讬讚 诪讘讜讗专 谞讙诇讛 讘讗"专 诇讞"讬 专讜讗"讬. 讜讗驻砖专 注讜讚 讚专爪讛 诇专诪讜讝 讻讬 转诪讬讚 诇注讜诇诐 拽专讬讘讬谉 讛转诪讬讚讬谉 讻诪"砖 专讝"诇 讚讗诇讬讛讜 讛谞讘讬讗 讝讻讜专 诇讟讜讘 讻诇 讬讜诐 诪拽专讬讘 砖谞讬 转诪讬讚讬谉 讘讘讬转 讛诪拽讚砖 讜讻转讘 讛专讘 讘讬转 讚讜讚 讝"诇 讚谞砖讗专讜 诪注讜转 诪砖讬讬专讬 讛诇砖讻讛 讜诪讛诐 讗诇讬讛讜 讝讻讜专 诇讟讜讘 拽讜谞讛 讻讘砖讬诐 讜诪拽专讬讘 转诪讬讚讬谉 讜讗驻砖专 讚诇专诪讜讝 讝讛 拽专讗 讛诪住讻转讗 转诪讬讚 讜讗驻砖专 诇专诪讜讝 讻讬 转诪讬讚 注诐 讛讻讜诇诇 讙讬诪讟专讬讗 转谞"讛 砖讛诐 讻诪住驻专 讗讛讬讛 讚讬讜讚讬谉 讗讛讬讛 讚讗诇驻讬谉 讗讛讬讛 讚讛讛讬谉 砖诪住驻专诐 转谞"讛 诇专诪讜讝 讻讬 讘讝讻讜转 讛拽专讘谞讜转 砖诐 讗讛讬讛 注诐 讬砖专讗诇 讻诪"砖 讗讛讬讛 讗砖专 讗讛讬讛 讜讻诪讜 砖讗诪专讜 专讝"诇:





驻转讞 注讬谞讬诐

诪砖谞讛 讘砖诇砖讛 诪拽讜诪讜转 讛讻讛谞讬诐 砖讜诪专讬诐 讘讘讬转 讛诪拽讚砖. 讻转讘 讛专诪讘"诐 讘住驻专 讛诪爪讜转 注砖讬谉 讻"讘 讜讝"诇 爪讜谞讜 诇砖诪讜专 讛诪拽讚砖 讜讻讜' 讜讘诪讻讬诇转讗 讗诪专讜 讜砖诪专讜 讗转 诪砖诪专转 讗讛诇 诪讜注讚 讗讬谉 诇讬 讗诇讗 讘注砖讛 讘诇讗 转注砖讛 诪谞讬谉 转"诇 讜砖诪专转诐 讗转 诪砖诪专转 讛拽讚砖 讛谞讛 谞转讘讗专 诇讱 砖砖诪讬专转 讛诪拽讚砖 诪爪讜转 注砖讛 讜讻讜' 注"砖. 讜讘诇讗讜讬谉 住"讝 讻转讘 讜讝"诇 讛讝讛讬专谞讜 诪讛转注爪诇 讘砖诪讬专转 讛诪拽讚砖 讜讻讜' 讜讛讜讗 讗讜诪专讜 讬转讘专讱 讜砖诪专转诐 讗转 诪砖诪专转 讛拽讚砖 讜讻讜' 讜诇砖讜谉 诪讻讬诇转讗 讜讻讜' 注"砖. 讜讛住诪"讙 注砖讬谉 拽住"讛 讻转讘 讚诪"注 诇砖诪讜专 讛诪拽讚砖 讗诪谞诐 讘诇讗讜讬谉 诇讗讜 砖诇 讘讬讟讜诇 砖诪讬专转 讛诪拽讚砖 讛砖诪讬讟讜. 讜诇驻讜诐 专讬讛讟讗 爪专讬讱 讬砖讜讘 讚诪讛 讬注谞讛 住诪"讙 诇诪讻讬诇转讗 砖讛讘讬讗 讛专诪讘"诐 讚讻专讜讝讗 拽专讬 砖讬砖 诇讗 转注砖讛 讘讚讘专. 讜讛专讘 讛讙讚讜诇 诪讛专"讬 专讜讝讗谞讬住 讘住讜祝 住驻专 驻专砖转 讚专讻讬诐 讘讚专讱 诪爪讜转讱 讞"讘 讻转讘 讚讛住诪"讙 住拽诇 讗讝讛专讛 讝讜 诪讞砖讘讜谉 讛专诪讘"诐 讜诇砖讜谉 住驻专讬 诪讜专讛 讘讛讚讬讗 讻讚讘专讬 讛专"诪 注讻"诇 讜拽"拽 讚讛讜诇"诇 诇砖讜谉 诪讻讬诇转讗 砖讛讘讬讗 讛专诪讘"诐 讚讛讬讗 诪讘讜专专转 讜诪驻讜专砖转 讻讛专诪讘"诐. 讗讘诇 诪讛住驻专讬 诇讗 讬砖 专讗讬讛 讻诇 讻讱 讜讻讱 讛讬讗 砖谞讜讬讛 讘专讬转讗 讚住驻专讬 讜砖诪专转诐 讗转 诪砖诪专转 讛拽讚砖 讜讗转 诪砖诪专转 讛诪讝讘讞 讗讝讛专讛 讛讬讗 诇讘讬转 讚讬谉 砖诇 讬砖专讗诇 诇讛讝讛讬专 诇讻讛谞讬诐 砖转讛讗 讛注讘讜讚讛 谞注砖讬转 讻转拽谞讛 讜讻讜' 注"砖 注讬谞讬讱 讛专讜讗讜转 讚讗讬谉 讚讘专讬 讛专诪讘"诐 砖讜讬诐 诇住驻专讬 讞讚讗 讚讛专诪讘"诐 讻转讘 讛讝讛讬专谞讜 诪讛转注爪诇 讘砖诪讬专转 讛诪拽讚砖 讜讻讜' 讜讘住驻专讬 讗诪专讜 讗讝讛专讛 诇讘"讚 砖转讛讗 讛注讘讜讚讛 讜讻讜' 讜讘砖讙诐 谞讚讞讜拽 诇砖讜谉 住驻专讬 讜谞讗诪专 讚拽专讗 诪砖转注讬 讜讚讗讬 讘砖诪讬专转 讛诪拽讚砖 讻讚讻转讬讘 讜砖诪专转诐 讗转 诪砖诪专转 讛拽讚砖. 讗讜讚讬 诇讬 诪讬讛讗 讚讛住驻专讬 拽讗诪专 讗讝讛专讛 诇讘"讚 讜讻讜' 讜讛专诪讘"诐 诇讗 讻转讘 讻谉. 讜转讜 讚诪讛住驻专讬 讬砖 诇讚讞讜转 讚讗讝讛专讛 讚拽转谞讬 诇讗讜 讚讜拽讗 讻诪"砖 讛专讘 诪讜驻转 讛讚讜专 诪讛专讞"讗 讘讚专讱 讛拽讚砖 讚祝 讬"讗. 讜注诇 讛讻诇 讚讛专诪讘"诐 讙诇讛 住讜讚讜 讚诪驻讬拽 诇讛 诪讛诪讻讬诇转讗 讜讛诪讻讬诇转讗 诪讘讜专专转 讻讚讘专讬讜. 讜讗讜诇讬 讚讟"住 讘驻专砖转 讚专讻讬诐 讜爪"诇 诇砖讜谉 诪讻讬诇转讗:
讜讞讝讛 讛讜讬转 诇讛专讘 讻谞住转 讛讙讚讜诇讛 讘讛讙讛讜转讬讜 注诇 讛专"诪 驻"讞 讚讘讬转 讛讘讞讬专讛 砖讻转讘 讜讝"诇 讜诇砖讜谉 砖诪讬专讛 讛讬讗 讜讻讜' 讬专讗讛 砖诪讻讜讬谉 专讘讬谞讜 诇诪讛 砖讗诪专讜 讘讙诪专讗 讻诇 诪拽讜诐 砖谞讗诪专 讛砖诪专 讜讻讜' 讜讻诪讛 诪讛讚讜讞拽 讘讝讛 讚讘注诇诪讗 诪讬诇转 讛砖诪专 诪讜讘谞转 讛讬讗 讗讝讛专讛 讜讻讜' 讗讘诇 讜砖诪专转诐 诪砖诪专转 讛拽讚砖 讗讬谉 讻讗谉 砖讜诐 诪谞讬注讛 讜讻讜' 讜注讜讚 讗诐 讻诇 诇砖讜谉 砖诪讬专讛 讛讬讗 讗讝讛专讛 讗讬讱 讗诪专 诇诪注诇讛 砖讛讬讗 诪"注 讜讻讜' 讜诇讻谉 谞专讗讛 讚讙诐 专讘讬谞讜 诪讜讚讛 讚诇讗 讻诇 诇砖讜谉 砖诪讬专讛 讜讻讜' 讗讜 讘诪拽讜诐 砖讗驻砖专 诇讛转驻专砖 讛砖诪专 诪注砖讜转 讛讚讘专 讛讝讛 讻讚讻转讬讘 讜砖诪专转诐 讗转 诪砖诪专转 讛拽讚砖 讜讻讜' 讜诇讗 讬讛讬讛 注讜讚 拽爪祝 讜讻讜' 讗讘诇 讘住驻专讬 讗诪专讜 讘驻讬专讜砖 讚诪拽专讗 讚讜砖诪专转诐 讗转 诪砖诪专转 讛拽讚砖 讛讜讬 诪"注 注讻"诇 讜拽砖讛 讘注讬谞讬 讚诇讗 讝讻专 诇砖讜谉 讛诪讻讬诇转讗 砖讛讘讬讗 讛专诪讘"诐 讙讜驻讬讛 讘住驻专 讛诪爪讜转 诇诪讞讝讬拽 讜诇诪注讜讝 诇讜 讻讻诇 讛讚讘专讬诐 讗砖专 专讗讜 注讬谞讬讱 讗讞转 诇诪注诇讛 转讜 拽砖讛 诪"砖 讛专讘 讝"诇 讚讘住驻专讬 讗诪专讜 诪"注 讚讻讘专 讻转讘谞讜 诇砖讜谉 住驻专讬 讚拽讗诪专 讗讝讛专讛 诇讘"讚 讜讻讜' 讻诪砖"诇. 讜讗讜诇讬 讻讬讜讬谉 讛专讘 诇住驻专讬 讝讜讟讗 砖讛讘讬讗 讛讬诇拽讜讟 驻专砖转 拽专讞 讜讝"诇 讜讝专 诇讗 讬拽专讘 讗讬谉 诇讬 讗诇讗 讘诇"转 讘注砖讛 诪谞讬谉 讗诪专转 讜砖诪专转诐 讗转 诪砖诪专转 讛拽讚砖 讙讚讜诇讛 诇诪拽讚砖 讜讻讜' 注"砖 讗诪谞诐 讗讻转讬 诇讗 讗讬驻专拽 诪讞讜诇砖讗 讚讛讜"诇 诇讛专讘 诇讗转讜讬讬 讘专讬转讗 讚住驻专讬 讚讛住驻专讬 讛讻诇 专爪讬谉 讗讞专讬讜 讜诪驻讜专住诐. 讜讛住驻专讬 讝讜讟讗 讗讬谉 讘讬讚讬谞讜 专拽 讗讬讝讛 诇砖讜谞讜转 砖诪讘讬讗 讛讬诇拽讜讟:
讜诪转讜讱 讛讚讘专讬诐 注诇讛 注诇 诇讘 讚讬砖 拽爪转 诪拽讜诐 诇讜诪专 讚讛住诪"讙 讚讞讛 讛诪讻讬诇转讗 讜注砖讛 注讬拽专 诪住驻专讬 讝讜讟讗 讚拽转谞讬 讚拽专讗 讚讜砖诪专转诐 讛讜讬 诪爪讜转 注砖讛 诪砖讜诐 讚拽砖讬讗 诇讬讛 讘诪讻讬诇转讗 拽讜砖讬转 讛专讘 讻谞讛"讙 讜住讘专 住诪"讙 讚诪"砖 讘住驻专讬 讗讝讛专讛 诇讘讬转 讚讬谉 诇讗讜 讚讜拽讗 讻诪"砖 诪讛专讞"讗 讘讚专讱 讛拽讚砖. 讗诇讗 讚讗讬讻讗 诇诪讬讚拽 讚讻驻讬 讛住驻专讬 讝讜讟讗 注砖讛 讚讜砖诪专转诐 讛讜讗 注砖讛 诇讝专 讜诇讗 诪爪讗转讬 讻注转 诇讛住诪"讙 讘注砖讬谉 砖诪谞讛 拽专讗 讚讜砖诪专转诐 诇注砖讛 诇讝专. 讜讬砖 诇讬砖讘:
讜讛专讘 诪讛专讞"讗 砖诐 讘讚专讱 讛拽讚砖 讛讘讬讗 拽讜砖讬转 讛专讘 讻谞讛"讙 讜诪讛 砖讛拽砖讛 诪讛专讬诪"讟 讜转诪讛 注诇讬讛诐 讜讗谞讬 讛讚诇 注诪讚转讬 注诇 讝讛 讜诪讛 砖注诇转讛 诪爪讜讚转讬 讻转讘转讬 讘住驻专讬 讛拽讟谉 讘专讻讬 讬讜住祝 讗"讞 住讬诪谉 诇' 注"砖 讘讗讜专讱:
讜讞讝讬转讬讛 诇讛专讘 诪讛专讞"讗 砖诐 讘讚专讱 讛拽讚砖 砖讛讘讬讗 讛诪讻讬诇转讗 讚诪讬讬转讬 讛专诪讘"诐 讘住驻专 讛诪爪讜转 讜讻转讘 讜讝"诇 讗诪讜专 诪注转讛 讻讬讜谉 讚拽专讗 讜砖诪专讜 讛讜讗 讗讝讛专讛 诇讘"讚 诪讜讻专讞 砖讛讜讗 诇"转 讜讻讜' 讗"讻 讛砖诪专 讚讻转讬讘 讘讛讜 讛讬讬谞讜 砖讗诐 诇讗 砖诪专讜 讛讻讛谞讬诐 诇讬诇讛 讗讞讚 讘讟诇讜 讘"讚 讘注砖讛 讜注讘专讜 注诇 诇"转 诪砖诐 讗谞讜 诇诪讚讬谉 讜砖诪专讜 讚讻转讬讘 讙讘讬 讻讛谞讬诐 讚讗讬转 讘讛讜 谞诪讬 诇讗讜 讜注砖讛 讜讻讜' 注"砖 讜讗谞讬 讛讚诇 讗讜诪专 讚讚讘专讬 讛专诪讘"诐 讘住驻专 讛诪爪讜转 诇讗 诪讜讻讞讬 讛讻讬. 讜转讜 讻驻讬 讚讘专讬讜 讗诪讗讬 讛专诪讘"诐 诇讗 诪谞讛 注砖讛 讜诇"转 砖注讜讘专讬诐 讘"讚 讘讘讬讟讜诇 砖诪讬专转 讘讬转 讛诪拽讚砖. 讜注讜讚 讬砖 诇讛专讙讬砖 讚诪讬 转诇讛 讜砖诪专讜 讚讘"讚 注诐 讜砖诪专讜 讚讻讛谞讬诐 讚诇讬诇驻讜 讗讛讚讚讬. 讜讛谞讻讜谉 诇讻讗讜专讛 讛讜讗 注诇 讚专讱 诪讛 砖转讬专抓 讛专讘 讻谞讛"讙 讚拽专讗 讚讜砖诪专转诐 诪砖诪专转 讛拽讚砖 诪讜讻讞 砖专"诇 讛砖诪专 砖诇讗 讬讛讬讛 拽爪祝 讻讚讻转讬讘 讘转专讬讛 讜诇讗 讬讛讬讛 拽爪祝 讜讗诪讟讜 诇讛讻讬 讗祝 讚讛砖诪专 讚讛讻讗 诇讗 讚诪讬 诇注诇诪讗 讚讛诪爪讜讛 注爪诪讛 讛讬讗 讛砖诪讬专讛 讜诇砖讜谉 砖诪讬专讛 讚讻转讬讘 讘拽专讗 讗讬讻讗 诇诪讬诪专 讚诇讙讜驻讬讛 讗转讗. 诪"诪 讘拽专讗 讚讜砖诪专转诐 诪砖诪专转 讛拽讚砖 讚讻转讬讘 讘讬讛 讜诇讗 讬讛讬讛 拽爪祝 讚专砖讬谞谉 讘讬讛 诇砖讜谉 砖诪讬专讛 讻讻诇 讛砖诪专 讚讗诪讬专谉 讘注诇诪讗 讜讛讜讬 诇"转. 讗诪谞诐 拽专讗 拽诪讗 讚讜砖诪专讜 讗转 诪砖诪专转 讻讬讜谉 讚讛讻讗 讛诪爪讜讛 讛讬讗 讛砖诪讬专讛 讗讬谞讜 讗诇讗 注砖讛 讜注驻"讝 讘诇讻转诐 讬诇讻讜 讚讘专讬 讛诪讻讬诇转讗 讜讛专诪讘"诐 注诇 讚专讱 谞讻讜谉 讜诇讗 拽砖讬讗 诪讛 砖讛拽砖讛 诪讛专讬诪"讟 讛讜讘讗 讘住驻专 讚专讱 讛拽讚砖 讻讗砖专 诇诪专讗讛 注讬谞讬讜 讬砖驻讜讟 讘爪讚拽 讛诪注讬讬谉 讜讚讜拽 讛讟讘:


讛讻讛谞讬诐 砖讜诪专讬诐 讘讘讬转 讛诪拽讚砖. 讻转讘 讛诪驻专砖 讜讝"诇 讜讘讙诪专讗 谞驻拽讗 诇谉 诪拽专讗 讚讘讬转 讛诪拽讚砖 爪专讬讱 砖讬诪讜专 讚讗讬 诇讗 谞驻拽讗 诇谉 诪拽专讗 讛讜"讗 讚诇讗 爪专讬讻讬 砖讜诪专讬诐 讚讗讬谉 注谞讬讜转 讜讻讜' 讜注讜讚 讛讜"讗 讚讘讞讚 砖讜诪专 住讙讬 注讻"诇 讜讻转讘 注诇讬讜 讛专讘 讘讗专 砖讘注 讘转讜住驻讜转讬讜 讜讝"诇 讜讗谞讬 讗讜诪专 讝讛 诇讗 讛讬讛 讜诇讗 谞讘专讗 讚讛讗 讚驻专讬讱 讘讙诪专讗 诪谞讗 讛谞讬 诪讬诇讬 讗讬 讗驻砖专 诇驻专砖 诪讛"诪 讚讘讬转 讛诪拽讚砖 爪专讬讱 砖诪讜专 讚讗"讻 讛讜讛 拽诪转诪讛 讙诪专讗 诪讛"诪 讜讛讗 拽专讗 讻转讬讘 讜讻讜' 讚讛讗 讛讻讗 谞诪讬 诪拽专讗 诪诇讗 讚讘讬转 讛诪拽讚砖 爪专讬讱 砖诪讜专 讜诇讗 讘诪拽讜诐 讗' 讗诇讗 讘砖谞讬 诪拽讜诪讜转 讜砖诪专讜 讜讻讜' 砖讛讜讗 诪"注 讻转讬讘 谞诪讬 讜砖诪专转诐 讜讻讜' 讜讻讱 讛诐 讚讘专讬 讛专诪讘"诐 讜讛专讗讘"讚 讜砖讗专 讛诪讞讘专讬诐 讘诪谞讬谉 讛诪爪讜转 注砖讛 讜诇讗 转注砖讛 讜讻讜' 讜讻讘专 诪爪讬谞讜 诇讛专讗砖讜谞讬诐 砖讻转讘讜 诪砖诐 专讘 讛讗讬 讙讗讜谉 讗讛讛讬讗 讚专讬砖 驻专拽 讛讝讜专拽 讛讜爪讗讛 讙讜驻讗 讜讻讜' 讜注讜讚 讚讗"讻 诪讗讬 诪砖谞讬 讗讘讬讬 诇拽诪谉 讗诪专 拽专讗 讜讛讞讜谞讬诐 讜讻讜' 讚讘拽专讗 讝讛 诇讗 讗砖讻讞谉 讗讝讛专讛 讜讗"讻 讬砖 诇讜诪专 砖讗讬谉 讞讬讜讘 讻诇诇 诇砖诪讜专 讘讛"诪 专拽 砖讘讗 诇讗讜专讜讬讬 讗诐 专讜爪讬诐 诇砖诪讜专 讜讻讜' 讜注讚讬讬谉 讛拽讜砖讬讗 诪讛"诪 讘诪拽讜诪讛 讜讻讜' 注"砖 讘讗讜专讱 讜讘专讜讞讘:
讜诪"砖 讜讻讱 讛诐 讚讘专讬 讛专诪讘"诐 [讜]讛专讗讘"讚 讜砖讗专 诪讞讘专讬诐. 讗砖转诪讬讟 诪讬谞讬讛 讚讛住诪"讙 诇讗 诪谞讛 拽专讗 讚讜砖诪专转诐 诇诇"转 讜诇讗 讛讻谞讬住讜 讘诪谞讬谉 讛诇讗讜讬谉. 讜诪讛 砖讛拽砖讛 讚讗诐 驻讬专讜砖 诪讛"诪 讚爪专讬讱 砖诪讜专 诪讗讬 诪砖谞讬 诪拽专讗 讚讛讞讜谞讬诐 讜讻讜' 诇拽"诪 讚讘诪转谞讬转讬谉 诇讗 转谞讬 讗诇讗 讚讘砖诇砖讛 诪拽讜诪讜转 讛讻讛谞讬诐 砖讜诪专讬诐 讜诇讗 转谞谉 讚讗讬讻讗 讗讝讛专讛 注诇 讝讛 讜砖驻讬专 诪讬讬转讬 拽专讗 讜讛讞讜谞讬诐 讚讻讬讜谉 讚讗砖讻讞谉 诪砖讛 讜讗讛专谉 砖讜诪专讬 诪砖诪专转 讛拽讚砖 讜讚讗讬 讚讛讜讗 诪爪讜讛 讜诪讗讬 讚诇讗 诪讬讬转讬 讛砖"住 拽专讗 讚讜砖诪专转诐 讜讻讜' 讜砖诪专讜 讜讻讜' 诪砖讜诐 讚诪讛讱 拽专讗 讬诇讬祝 谞诪讬 砖诪讬专转 讙' 讻讛谞讬诐. 讜讛砖转讗 讛讻讗 诇讗 讗讬讬专讬谞谉 讗讬 讛讜讗 诪"注 讗讜 讗讬讻讗 诇"转 讚诪砖谞转谞讜 诇讗 讗讬讬专讬 讘讝讛 讜转住讙讬 讛讗讬 拽专讗 讚诪讬讬转讬 诇讙诇讜转 讚讜讚讗讬 讛讜讗 诪爪讜讛 诪讗讞专 讚诪砖讛 讜讗讛专谉 砖讜诪专讬诐 讜谞拽讟 讛讗讬 拽专讗 讚诪讬谞讬讛 讬诇讬祝 讙' 砖讜诪专讬诐 谞诪讬 讻讚讗诪专谉:
讜注转讛 讗诪转 讗讙讬讚 讚诇讻诇 讛讚讘专讜转 讜诇讻诇 讛讗诪讬专讜转 诇讗 谞转讬砖讘讜 讚讘专讬 讛诪驻专砖 讘诪讛 砖讗诪专 讘讙诪专讗 谞驻拽讗 诇谉 诪拽专讗 讚讘讛"诪 爪专讬讱 砖诪讜专 讜诪讬 讛讻专讬讞讜 诇驻专砖 讻谉 讘讙诪专讗. 讜诪讛 讙诐 讚讛讜讗 讝"诇 注爪诪讜 驻讬专砖 讘讙诪专讗 诪谞讛"诪 讻诇讜诪专 诪谞诇谉 诪谉 讛驻住讜拽 讚讘注讬 讙' 砖讜诪专讬诐 讜诪讛 砖讻转讘 讛专讘 讘讗专 砖讘注 讚讞讝专 讘讜 注"砖. 讛讜讗 讚讘专 砖讗讬谉 诇讜 砖讞专 诇讜诪专 讚诪讛诪砖谞讛 诇讙诪专讗 砖注诇讬讛 讞讝专 讜诇讗 转拽谉 诪讛 砖驻讬专砖 讘诪砖谞讛. 讜讗讬 诇讗讜 讚诪住转驻讬谞讗 讛"讗 讚讘诪拽讜诐 诪"砖 讘讙诪专讗 谞驻拽讗 诇谉 爪"诇 讘诪讻讬诇转讗 谞驻拽讗 诇谉:
讜讗讞讝讛 讗谞讻讬 诇讛专讘 诪讜驻转 讛讚讜专 诪讛专讞"讗 讘讚专讱 讛拽讚砖 砖讻转讘 注诇 讚讘专讬 讛专讘 讘讗专 砖讘注 讛谞讝讻专讬诐 讜讝"诇 讜讗讬谉 讚讘专讬讜 谞专讗讬诐 砖讗祝 砖讛讜讗 驻住讜拽 诪驻讜专砖 讘转讜专讛 讗诐 讗讬谞讜 诪驻讜专砖 讛讻转讜讘 讘诪砖谞讛 驻专讬讱 诪讛"诪 讜讻诪"砖 讛转讜住驻讜转 专讬砖 驻专拽 讻诇 讛转讚讬专 讜注讜讚 讚住转诪讗 讚转诇诪讜讚讗 驻专讬讱 诪谞"诇 讚讘注讬谞谉 讙' 砖讜诪专讬诐 讜讻讬讜谉 讚诪讬讬转讬 拽专讗 讚讘注讬 讙' 诪诪讬诇讗 诪砖诪注 讚讘注讬 砖诪讬专讛 注讻"诇 讜诇讬 讛讛讚讬讜讟 诪讗讬 讚讗讬讬转讬 专讘 诪讛转讜住' 专讬砖 驻专拽 讻诇 讛转讚讬专 诇讗 砖诪讗 诪转讬讗 讚讛讗 转谞谉 讛转诐 讻诇 讛转讚讬专 诪讞讘讬专讜 拽讜讚诐 讜讻讜' 砖谞讗诪专 诪诇讘讚 注讜诇转 讛讘拽专 讜讗转诪专 注诇讛 讘讙诪专讗 诪谞讗 诇谉 诪谞"诇 讻讚拽讗诪专 讟注诪讗 讜讻转讘讜 讛转讜住' 讛讻讗 谞讬讞讗 砖讛讟注诐 诪驻讜专砖 讘诪砖谞讛 讗讘诇 讘砖诪注转讗 拽诪讬讬转讗 讚诪讙讬诇讛 拽砖讛 讚拽讗诪专 诪谞"诇 讻讚讘注讬谞谉 诇诪讬诪专 拽诪谉 讜讻讜' 讬注"砖 讜讗"讻 讗讬讻讗 诇诪讬诪专 讚讚讜拽讗 讛转诐 讚诇讗 诪驻专砖 拽专讗 讘讛讚讬讗 讚转讚讬专 拽讜讚诐 讗诇讗 讚砖诪注讬谞谉 诇讬讛 诪讚讻转讬讘 诪诇讘讚 注讜诇转 讛讘拽专 讜讻讚驻讬专砖 专砖"讬 诪诇讘讚 注讜诇转 讛讘讜拽专 讛注砖讜讬讛 讻讘专 诪砖诪注 讗诇诪讗 转诪讬讚讬谉 拽讚诪讬 注讻"讚 讗讝 讛讜讗 讚讻转讘讜 讛转讜住' 讚讗诐 诇讗 讛讬讛 讻转讜讘 讘诪砖谞讛 诪爪讬 砖驻讬专 诇诪讘注讬 诪谞"诇 讚讛讗 诇讗 诪驻讜专砖 讘拽专讗 讗诇讗 诪诪砖诪注讜转讗. 讗讘诇 讘讛讗 讚讬讚谉 讚诪驻讜专砖 讘讛讚讬讗 讘拽专讗 讗祝 讚讗讬谞讜 诪驻讜专砖 讘诪砖谞讛 诇讬讻讗 诇诪讘注讬 诪谞"诇 讚讝讬诇 拽专讬 讘讬 专讘. 讜讻讘专 讛讘讬讗 讛专讘 讘讗专 砖讘注 专讗讬讛 诇讚讘专讬讜 诪讛讛讬讗 讚专讘 讛讗讬讬 讙讗讜谉. 讜讛专砖讘"讗 讘讞讬讚讜砖讬讜 砖诐 驻专拽 讛讝讜专拽 讛讘讬讗 讚讘专讬 专讘 讛讗讬讬 讙讗讜谉 讛诇诇讜. 讙诐 诪"砖 诪讛专讞"讗 讚讛砖"住 驻专讬讱 诪谞"诇 讚讘注讬 讙' 砖讜诪专讬诐 讜诪诪讬诇讗 诪砖诪注 讚讘注讬 砖诪讬专讛. 讛专讜讗讛 讬专讗讛 讻讬 讚讘专讬 讛诪驻专砖 诪讜讻讬讞讬诐 讚讛砖"住 讘注讬 诪谞"诇 讚爪专讬讱 砖诪讬专讛. 讜转讜 讚讛讜"诇 诇讛讘讬讗 讛诪驻专砖 拽专讗讬 讚讜砖诪专讜 讜讻讜' 讜砖诪专转诐 讜讻讜' 讚讛诐 诪"注 讜诪诇"转 讻诪"砖 讘诪讻讬诇转讗 讚讛讜讜 拽专讗讬 讛注讬拽专讬讬诐 诇砖诪讬专转 讘讬转 讛诪拽讚砖:
讜讝讛 讞讝讬转讬 讘住驻专 讞讚砖 讛讘讗 讗诇讬谞讜 诪拽专讜讘 [注谞讬谉 讝讛 讻转讘转讬 讘讬诪讬 谞注讜专讬 讝讛 诪"讛 砖谞讛] 驻讬专讜砖 诪砖谞讬讜转 谞拽专讗 讘讬转 讚讜讚 砖讻转讘 注诇 诪砖谞转谞讜 注诪"砖 专讘讬谞讜 注讜讘讚讬讛 讜讙' 诪拽讜诪讜转 讬诇驻讬谞谉 诪讚讻转讬讘 讜讛讞讜谞讬诐 讜讝"诇 谞专讗讛 诪讚讘专讬讜 讚讛讗 讚爪专讬讱 砖诪讜专 诇讗讜 诪拽专讗 讬诇驻讬谞谉 讜讗讬 讗驻砖专 诇讜诪专 讻谉 讚讛讬讗讱 讬诇驻讬谞谉 诪拽讜诪讜转 讜诇讗 砖讬诪讜专 讜讛诪驻专砖 讻转讘 讚讛讗 讚爪专讬讱 砖讬诪讜专 谞诪讬 诪拽专讗 讚讛讻讗 谞驻拽讗 讜讻讜' 讜住讜讙讬讗 讚讙诪专讬谉 诪讜讻讞转 讻谉 讚讘注讬 住转诪讗 诪讛"诪 讜诪砖谞讬 讗诪专 拽专讗 讜讛讞讜谞讬诐 讜讻讜' 讜讛讚专 拽讗诪专 讗砖讻讞谉 讚讘注讜 讻讛谞讬诐 砖讬诪讜专 诪讬讛讜 诪转谞讬转讬谉 拽转谞讬 讘讙' 诪拽讜诪讜转 讜讻讜' 讜讝"诇 讛专诪讘"诐 砖诪讬专转 诪拽讚砖 诪"注 讜讻讜' 注讻"诇 讜讚讘专讬讜 拽砖讬诐 诇砖诪讜注 讚讛讗 讻讘专 谞转讘讗专 讻诪讛 拽专讗讬 讻转讬讘讬 诇诪爪讜转 讛砖诪讬专讛 讜砖驻讬专 讻转讘 专讘讬谞讜 注讜讘讚讬讗 讜讙' 诪拽讜诪讜转 讬诇驻讬谞谉 诪讚讻转讬讘 讜讛讞讜谞讬诐 讚诪讛讗讬 拽专讗 诇讗 讗爪讟专讬讻讗 诇诪讬诇祝 讗诇讗 讚讘注讬 讙' 诪拽讜诪讜转 讚诇注讬拽专 讛砖诪讬专讛 讻转讜讘讬诐 诪驻讜专砖讬谉 讻转讬讘讬. 讜注诇 讚讘专讬 讛诪驻专砖 谞拽讘爪讜 讚讬讜"转 诪砖转驻讻讜转 讻诪讘讜讗专 诇注讬诇. 讜诪"砖 讚住讜讙讬讬谉 诪讜讻讞转 讻谉 讚讘注讬 住转诪讗 讜讻讜' 诪讛 讬讜讻讬讞 讛讜讻讞 讚讜讚讗讬 诪讛"诪 诇讗 讘注讬 注诇 注讬拽专 讛砖诪讬专讛 讚讛讜讗 诪拽专讗 诪驻讜专砖 讜诪讜讻专讞 讚讘注讬 注诇 诪讛 砖讗讬谞讜 讻转讜讘 讘转讜专讛. 讜转讬诪讛 注诇讬讜 讚诪讬讬转讬 讚讘专讬 讛专诪讘"诐 驻"讞 讚讘讬转 讛讘讞讬专讛 讜诇讗 讝讻专 讚诪讬讬转讬 讛转诐 讻诪讛 拽专讗讬 诇砖诪讬专转 讘讬转 讛诪拽讚砖:


砖讜诪专讬诐 讘讘讬转 讛诪拽讚砖 讜讻讜'. 讛诪驻专砖 讻转讘 讚讛砖诪讬专讛 讛讬转讛 讬讜诐 讜诇讬诇讛 讜讛专讘 讘讗专 砖讘注 讻转讘 讙诐 讝讛 诇讗 讛讬讛 诇驻讬 讚砖诪讬专讛 讗砖专 谞爪讟讜讜 讛讜讗 讘诇讬诇讛 讗讘诇 诇讗 讘讬讜诐 讜讻谉 讻转讘讜 讘讛讚讬讗 讛专诪讘"诐 讜讛住诪"讙 讜专讘讬谞讜 注讜讘讚讬讛 讘专讬砖 诪讚讜转 注讻"诇 讜拽"拽 注诇 讛专讘 讝"诇 讚讻诇诇 讛住诪"讙 讘讛讚讬 讛专诪讘"诐 讜专讘讬谞讜 注讜讘讚讬讗 砖讻转讘讜 讘讛讚讬讗 讚讛砖诪讬专讛 讘诇讬诇讛 砖讛专讬 讛住诪"讙 住转诐 讚讘专讬讜 讜诇讗 驻讬专砖 讗诐 讛砖诪讬专讛 讘诇讬诇讛 讗讜 讙诐 讘讬讜诐 讜讻谉 专讗讬转讬 诇诪讛专"诐 讚讬 诇讜谞讝讗谞讜 讘注讘讜讚转 诪拽讚砖 砖讻转讘 砖讛住诪"讙 住转诐:
讜讛专讘 诪讛专讞"讗 讘讚专讱 讛拽讚砖 讻转讘 讚拽专讗 讻转讬讘 诇诪讝专讞 讛诇讜讬讬诐 砖砖讛 诇爪驻讜谞讛 诇讬讜诐 讚' 诇谞讙讘讛 诇讬讜诐 讚' 诪砖诪注 讚讘爪驻讜谞讛 讜谞讙讘讛 讛讬讛 爪专讬讱 诇注砖讜转 讛砖诪讬专讛 讙诐 讘讬讜诐 讜讘诪讝专讞 讜砖讗专 诪拽讜诪讜转 讚诇讗 讻转讬讘 诇讬讜诐 诪砖诪注 讚诇讗 讛讬讜 爪专讬讻讬诐 诇注砖讜转 砖诪讬专讛 讗诇讗 讘诇讬诇讛 讜诪讻讗谉 讬爪讗 诇诪驻专砖 砖砖讜诪专讬诐 讘讬讜诐 讜讘诇讬诇讛 注讻"讚 讜拽砖讛 讚讛诪驻专砖 讻转讘 讚讘讻诇 讛诪拽讜诪讜转 砖讜诪专讬诐 讘讬讜诐 讜讘诇讬诇讛 讘讻"讚 诪拽讜诪讜转 讜讗讬讱 讻转讘 讚诪讻讗谉 讬爪讗 诇诪驻专砖 讜讛讗讬 拽专讗 讛讜讬讗 转讬讜讘转讬讛 讚讚讜拽讗 讘爪驻讜谞讛 讜谞讙讘讛 砖讜诪专讬诐 讘讬讜诐 讜砖讗专 诪拽讜诪讜转 讘诇讬诇讛 讚讜拽讗 讜诪爪讗转讬 讘转讜住驻讬 讛专讗"砖 诇诪讻讬诇转讬谉 砖讻转讘 讜讝"诇 讜讛讗 讚讻转讬讘 诇爪驻讜谞讛 诇讬讜诐 诇谞讙讘讛 诇讬讜诐 诇驻讬 砖讛讬讜 驻谞讬讛诐 诇诪讝专讞 讻诪讜 砖讚专砖讜 讘转诪讬讚 砖谞讬诐 诇讬讜诐 讜讙讝专转 讛讻转讜讘 讛讬讗 讗"谞 讻讚讬 诇砖诪讜专 砖注专 讛拽讚讬诐 砖讛讜讗 注讬拽专 讛砖诪讬专讛 砖诪砖诪砖 讻谞讬住讛 讜讬爪讬讗讛 注讻"诇 讜注驻"讝 诇"拽 诇诪驻专砖 讜诇讬讻讗 诇讗 住讬注转讗 讜诇讗 转讬讜讘转讗 诪讛讗讬 拽专讗:
注讜讚 专讗讬转讬 诇讛专讘 讘讗专 砖讘注 砖讛拽砖讛 讚讛谞讬 拽专讗讬 讚砖诪讬专讛 讘诪砖讻谉 讻转讬讘讬 讘讘讬转 注讜诇诪讬诐 诪谞"诇 讜转讬专抓 讚拽讬诐 诇讛讜 砖讬砖 讗讛诇 诪讜注讚 诪讬讜转专 讜讻讛"讙 转讬专爪讜 讛转讜住' 专讬砖 注讬专讜讘讬谉 讜注讜讚 讛讗专讬讱 注"砖 讜讗砖转诪讬讟讬转讬讛 诪讗讬 讚讗讬转讗 讘驻住讬拽转讗 驻专砖转 讘诪讚讘专 讜讝"诇 讜住讘讬讘 诇诪砖讻谉 讬讞谞讜 讝讛 讘讗讛诇 诪讜注讚 讘诪讚讘专 讜讛诇讜讬诐 讬讞谞讜 住讘讬讘 诇诪砖讻谉 讛注讚讜转 讝讛 讘讬转 注讜诇诪讬诐 讚转谞谉 讘讙' 诪拽讜诪讜转 讛讻讛谞讬诐 砖讜诪专讬诐 讘讘讬转 讛诪拽讚砖 注讻"诇 讜讝讛 诪讜专讛 讻转讬专讜抓 讛转讜住驻讜转 讚讛讬讻讗 讚讙诪专讬谞谉 诪讛讚讚讬 讬砖 讗讛诇 诪讜注讚 诪讬讜转专 讜讘诇讗讜 讛讻讬 诇讗 讙诪专讬谞谉:
讜诇驻讜诐 专讬讛讟讗 讬砖 诇讛拽砖讜转 诇讚注转 专讘讬谞讜 讞讬讬诐 讻讛谉 砖讛讘讬讗讜 讛转讜住' 砖诐 讚诪讬讚讬 讚诇讗 转诇讬 讘拽讚讜砖转 讛诪拽讜诐 讬诇驻讬谞谉 讜讘讝讛 转讬专抓 讛专讘 讘讗专 砖讘注 讛讗 讚讬讚谉 讚讘讻讛"讙 讬诇驻讬谞谉. 讜讻谉 谞专讗讛 讚注转 讛专讗"砖 讘转讜住驻讜转讬讜 砖讻转讘 讘驻砖讬讟讜转 讘诪"砖 讘砖"住 讚讗诪专 拽专讗 讜讛讞讜谞讬诐 讜砖诪专讜 讜讗诪专讬谞谉 驻"拽 讚注专讜讘讬谉 诪砖讻谉 讗拽专讬 诪拽讚砖 讜诪拽讚砖 讗拽专讬 诪砖讻谉 注讻"诇 讜讛专讬 讘驻住讬拽转讗 讬诇讬祝 诇讛 诪拽专讗. 讜讗驻砖专 讚住讘专讬 讚转诇诪讜讚讗 讚讬讚谉 诇讗 住讘专 讻讛驻住讬拽转讗 诪讚讗诪专讜 住转诪讗 讚谞驻拽讗 诇谉 诪拽专讗 讜讛讞讜谞讬诐 讜诇讗 谞讝讻专 讚专砖转 讛驻住讬拽转讗. 讗讱 专讘讬谞讜 讟讜讘讬讛讜 诪讞讘专 讛驻住讬拽转讗 住讘专 讻讗讬讚讱 砖讬谞讜讬讗 讚转讜住驻讜转 讜讚讜拽 讜讘讚讘专讬 讛转讜住驻讜转 讚注讬专讜讘讬谉 讜砖讘讜注讜转 讜诪"砖 讘砖讬讟讜转 讛讗讞专讜谞讬诐 讛讗专讻转讬 讘拽讜谞讟专讬住讬 讜讻讘专 专诪讝转讬 诪谉 讛讗诪讜专 诇注讬诇 讘砖讘讜注讜转 讚祝 讬"讜 讘住"讚:
讜专讗讬转讬 诇讙讜专讬 讛讗专"讬 讝爪"诇 砖讻转讘讜 讘砖诇砖讛 诪拽讜诪讜转 讛讻讛谞讬诐 砖讜诪专讬诐 讘讘讬转 讛诪拽讚砖 讛谞讛 讘讛诪讜转 讛讬讜 诇拽专讘谞讜转 讜讘诇讬诇讛 诇讗 讛讬讛 拽专讘 拽专讘谉 讜讛讬讛 讞"讜 讗讞讬讝讛 讗诇 讛讞讬爪讜谞讬诐 诇讻谉 讛讬讜 砖讜诪专讬诐 砖诐 讜诇讗 讛讬讜 讬砖谞讬诐 讻讚讬 砖讬讛讬讜 诪讚讘专讬诐 讜注讜住拽讬诐 讘讚讘专讬 转讜专讛 讝讛 注诐 讝讛 讜讘讝讛 诪讘专讬讞讬诐 讛拽诇讬驻讜转 诪砖诐 注讻"讚 讜谞专讗讛 砖讬砖 讗讬讝讛 讟"住 讗讜 讞讬住讜专 诇砖讜谉:





砖注专讬 转讜专转 讘讘诇

(讻讛 讘 驻讬专讜砖) 讚"讛 诪讜拽祝 专讜讘讚讬谉 砖诇 讗讘谉 专讜讘讚讬谉 讻诪讜 讬爪讗 讜讛谞讬讞 注诇 专讜讘讚 专讘讬注讬 砖讘讛讬讻诇 (讬讜诪讗 诪讙 讘) 讜讛讜讗 讚讘专 讛讘讜诇讟 讜讻讜'.鈥斪愖懽� 专砖"讬 讘讬讜诪讗 砖诐 驻讬专砖, 讚讻诇 砖讜专讛 讜砖讜专讛 诪谉 讛专爪驻讛 拽专讜讬讛 专讜讘讚 (注"砖).

